SOFIJA NAPALA: Tvrde Da Je Srpski Jezik — Bugarski! (VIDEO)\nU pamfletu „O zvaničnom jeziku u Republici Severnoj Makedoniji“, koji je izdala Bugarska akademija početkom maja, nema ni traga od nauke, već se radi o politikanstvu.\n„Bugarska akademija nauka je izdala ’knjigu‘ — politički pamflet… u kojoj se nalazi direktna i brutalna pretenzija na srpski jezički, a time i nacionalni, istorijski i kulturni prostor“, stoji u apelu SPONA.\nApel koji su predstavnici srpskog naroda uputili iz Severne Makedonije, bio je povod da o pretenzijama bugarske države na srpski i makedonski kulturno-jezički, istorijski i nacionalni prostor razgovaramo sa lingvistom, nekadašnjim direktorom Instituta za srpski jezik SANU i potpredsednikom Akademije nauka Republike Srpske Slobodanom Remetićem i Milutinom Stančićem, osnivačem Srpskog kulturno-informativnog centra SPONA.\nIako je u Srbiji apel SPONA imao dosta odjeka, u Severnoj Makedoniji i apel, ali i pamflet bugarskih akademika prošli su gotovo nezapaženo, jer je, kako Stančić objašnjava, stanje u južnom srpskom susedu opterećeno temama poput predstojećih izbora i ulaska zemlje u NATO.\n„Ovi remetilački faktori i ovaj intenzivni atak bugarske strane u Makedoniji deluje i pomalo uspavljujuće, jer su takve pretenzije, i u vezi sa jezikom, i u vezi sa crkvom, protkane obećanjima za ulazak u EU i NATO, za blagostanje. Tako da ove pojave, koje se tiču i ugrožavanja makedonskog jezika i identiteta, prolaze nekako neometano i pod plaštom novih ’blagodatnih okolnosti‘“, kaže Stančić.\nU makedonskom društveno-političkom miljeu prema ovakvim pitanjima postoji nešto što naš sagovornik naziva pragmatičnim odnosom. Pojedini pripadnici društvene i političke elite u Severnoj Makedoniji, koji su bili projugoslovenski opredeljeni, danas zagovaraju bugarofilska osećanja. Da je Srbija članica EU i njihov stav bio bi prosrpski, smatra naš sagovornik.\nOn podseća da su Bugari na teritoriji današnje Severne Makedonije činili strahovite zločine, kojima su pokušali da satru srpsku i makedonsku tradiciju. Kampanja satiranja srpskih tragova u Makedoniji, prema njegovim rečima, traje i danas. Bugarski zločini u prošlosti se ne vide i zagovara se „nova realnost“ koja ne odgovara istini.\n„Oni koji zagovaraju bugarštinu i bugarizaciju, slave krsnu slavu, a znamo da je slava u pravoslavnom svetu običaj samo kod Srba. Zatim, svake godine imate zdušnu kampanju za satiranje običaja nalaganja badnjaka ili unošenja slame u kuću“, kaže Stančić.\nU vreme kada je nauka imala dignitet, bugarski lingvisti su prihvatali makedonsku posebnost i makedonsku baštinu, objašnjava Slobodan Remetić. Tako je radio najveći bugarski dijalektolog Stojko Stojkov, koji je 1954. izdao atlas bugarskih dijalekata, u kome nisu prelažene granice Srbije i Makedonije.\nStojkov je kod prelaznih govora između srpskog i bugarskog predložio podelu prema nacionalnom osećanju — tamo gde se ljudi osećaju Srbima, da se radi o srpskom, a tamo gde se osećaju Bugarima, da se radi o bugarskom jeziku.\n„Dve godine kasnije, Bugarska akademija nauka izdaje atlas bugarskog govora Bosilegrada i Dimitrovgrada i prešli su u Ponišavlje i Pirot. Godine 2001. izlazi novi tom atlasa, u koji ulaze svi govori Makedonije, Egejske Makedonije, prizrensko-timočka zona, ali staju na granicama pokrajine Kosovo i Metohija“, kaže Remetić.\nRemetić priznaje da je kao naučnik razoružan kada se govori o najnovijem bugarskom pamfletu, upravo zato što su bugarski lingvisti napravili neprirodnu podelu između prizrenskog dijalekta i drugih dijalekata koji su nastali na osnovu njega. Iz toga se vidi da se radi o politikanstvu.\n„Ne prisvajaju oni slučajno dijalekatski kompleks. Dijalekti, narodni govori, čuvaju etnički, jezički i nacionalni identitet svakoga naroda, pa i srpskog, i makedonskog, i bugarskog, i turskog, i engleskog. Tu je sve jasno i prozirno“, objašnjava Remetić.\nPrethodni tekst„Srpski dobrovoljci, bando četnici“ oriće se Mariborom, Srbi šokirani\nSledeći tekstVUČIĆ O 5G MREŽI: Postoje ljudi koji tvrde da je zemlja četvrtasta


Petoro ljudi je poginulo a osmoro je ranjeno u pucnjavi na aerodromu u Floridi, saopštila je policija. Sat posle prve pucnjave, javljeno je da su se čuli pucnji u drugim delovima aerodroma, ali su zvaničnici kasnije saopštili na pres konferenciji da su ti izveštaji neosnovani.\nOsmoro ljudi ranjenih na Međunarodnom aerodromu Fort Loderdejl - Holivud prebačeno je u lokalnu bolnicu, saopštila je kancelarija šerifa okruga Brauard na svom zvaničnom Tviter nalogu. Saošteno je da je napad izvršio jedan napadač koji je sada u pritvoru.\nSenator sa Floride Bil Nelzon preneo je novinarima da je vojni lični dokument sa imenom Esteban Santiago pronađen kod osumnjičenog, ali da još nije potvrđeno da je u pitanju njegova lična karta.\nNapadač je bio putnik na letu kanadske aviokompanije a oružje je imao u prtljagu koji je čekirao, izjavili su zvaničnici reporterima na aerodromu nekoliko sati posle napada.\nOčevici su za ABC Njuz izjavili da je napadač više puta uzviknuo "Nisam Jevrejin." Prema drugim izveštajima nosio je majicu sa temom "Ratovi zvezda" i legao na pod raširenih ruku nakon što je pucao u 13 osoba - čekajući hapšenje.\nIz šerifove kancelarije saopšteno je da je osumnjičeni priveden nepovređen. Još nisu objavili motiv napada, navodeći da nisu sigurni da li je u pitanju teroristički čin.\nMediji su iz helikoptera snimili stotine ljudi kako čekaju na pisti dok su kola hitne pomoći prevozila žrtve do bolnice a policija užurbano pristizala na lice mesta.\nBivši portparol Bele kuće Ari Flajšer tvitovao je da se nalazio na tom aerodromu za vreme pucnjave, ali da se situacija smirila.


Đukanović sa zlatnim savjetnicima Zaštitnika – Portal Nikšić\nĐukanović sa zlatnim…\nPovodom 20. novembra, Međunarodnog dana djeteta, predsjednik Crne Gore Milo Đukanović razgovaraće danas sa djecom – zlatnim savjetnicima i predstavnicima institucije Zaštitnika ljudskih prava i sloboda o ostvarivanju prava na obrazovanje u uslovima pandemije.\nU skladu sa epidemiološkim mjerama, troje djece – predstavnika Mreže zlatnih savjetnika, upoznaće Đukanovića sa stavovima svojih vršnjaka o izazovima i problemima u pohađanju nastave od početka pandemije.\n“U fokusu razgovara biće položaj djece iz ranjivih kategorija društva, dostupnost tehničkih i informacionih uslova, kao i sama organizacija nastave, njeni efekti i posljedice”, navodi se u saopštenju institucije Ombudsmana.\nMrežu zlatnih savjetnika čine djeca uzrasta od 11 do 18 godina, izabrana na osnovu javnog poziva, koja predstavljaju “glas djece” Crne Gore i koja u direktnoj saradnji sa institucijom Zaštitnika rade na promociji i unapređenju njihovih prava.\nPodsjećamo da su zlatni savjetnici i prethodne godine u okviru globalne kampanje “preuzimanja” institucija razgovarali sa predsjednikom o više aktuelnih tema u oblasti prava djece u Crnoj Gori.\nTags: Milo Đukanovićzlatni savjetnici


Stiže „Dorijan“: Najveći uragan u istoriji se kreće prema Americi - Sputnjik Srbija\nStiže „Dorijan“: Najveći uragan u istoriji se kreće prema Americi\n09:51 30.08.2019 (osveženo 10:16 30.08.2019) Preuzmite kraći link\nPredsednik SAD Donald Tramp upozorio je narod da se Floridi približava uragan „Dorijan“.\nPo njegovim rečima, uragan može postati najjači u istoriji SAD. Zato američki lider poziva sve stanovnike da budu oprezni i poštuju sve preporuke vlasti.\n„Uragan ’Dorijan‘ će se obrušiti na Floridu kasno uveče u nedelju. Budite spremni i molim vas, pratite federalne i lokalne instrukcije. To će biti veoma jak uragan, možda, jedan od najjačih“, napisao je Tramp na Tviteru.\nRanije je američki predsednik saopštio da „Dorijan“ krenuo drugim putem nego što su pretpostavljali naučnici, zato nije naneo veliku štetu Portoriku. On je takođe naveo da su lokalne vlasti pokazale odličan rezultat tokom pripreme za stihiju.\nAmerički predsednik je zbog uragana otkazao posetu Poljskoj 1. septembra, gde je trebalo da prisustvuje manifestaciji povodom 80. godišnjice početka Drugog svetskog rata.


Elenoro clinic-3D mezoniti\nMezonitima se postiže neoperativni lifting lica koji rezultira izgledom podmlađenim 10 – 15 godina. Ovaj tretman može se kombinovati sa hijaluronskim filerima i laserima. Postupak je apsolutno bezbedan, debljina niti je 0,1 mm, a igle su elastične i ne ostavljaju hematome, već samo tačkice od uboda nekoliko sati nakon intervencije. Metoda 3D mezonitije inovativni sistem postavljanja elastičnih niti u kožu na sve nivoe kože i u svim pravcima. Njihova potporna moć i postavljanje u više pravaca i na više nivoa kože omogućavaju nam da napravimo specifičnu i jaku potpornu mrežu u koži, koja se harmonično utapa u tkivo. Ranije su u tu svrhu korišćene agresivnije procedure kao što su zlatne niti ili aptos niti, koje kada se postave ostaju u koži dugo godina i izazivaju fibroznu reakciju kože što može biti ograničavajući faktor za druge estetske procedure za razliku od mezoniti koje se resorbuju a na njihovom mestu se formira potpuno nov kolagen u koži, u toku naredna 2 meseca, koji i posle resorpcije ostaje i pravi novu potpornu mrežu naše kože. Efekat traje 20-24 meseca, kada se tretman može ponoviti.\nVeć 15 dana nakon niti može se raditi mezoterapija, 30 dana kasnije dozvoljen je hemijski piling, a 90 dana od tretmana može se koristiti dermaroler ili laserski tretman. Fejs-lift se sme raditi tri i po godine nakon mezoniti.


Završeni radovi na regionalnom podsistemu "Nova Crnja – Žitište"\nRadovi na regionalnom podsistemu „Nova Crnja – Žitište“ nedavno su završeni u okviru projekta iz takozvanog „Abu Dabi fonda“, saopštilo je Javno vodoprivredno preduzeće „Vode Vojvodine„. Ovaj podsistem deo je regionalnog hidrosistema za snabdevanje vodom Banata, odnosno područja koje gravitira ka starom i plovnom Begeju.\n„Kanali za dovod vode u ovom sistemu imaju dvonamensku ulogu, i služe za odvodnjavanje i navodnjavanje. Pri dimenzionisanju se vodilo računa da se ne remeti njihova osnovna namena, a to je odvodnjavanje“, objašnjavaju u „Vodama Vojvodine“.\nProjektom je predviđeno prepumpavanje pomoću crpne stanice „Nova Crnja“ na Šećeranskom kanalu.\n„Nakon pripremnih i završenih zemljanih radova na oko 11 kilometara kanala, usledila je izgradnja ustave na bočnim kanalima. Radovi su se odvijali planiranom dinamikom, a ovaj sistem omogućiće navodnjavanje poljoprivrednih površina na 800 hektara“, ističu u „Vodama Vojvodine“.\nUgovorena vrednost radova je, inače, 430.360 evra, a izvođač je Vodoprivredno preduzeće „Srednji Banat“ iz Zrenjanina.\nTagovi"Vode Vojvodine" Banat Begej Nova Crnja Nova Crnja – Žitište Žitište\nZa vikend manifestacija „Tamiški dani opštine Sečanj“\nDečak Aleksandar Petkov iz Melenaca dobio na poklon pomagalo\nNačelnica Srednjobanatskog okruga priredila novogodišnji koktel


pink.rs | Srbija zauzela 45. mesto od 79 zemalja u PISA testiranju - Svaki treći učenik u Srbiji funkcionalno nepismen!\nSrbija zauzela 45. mesto od 79 zemalja u PISA testiranju - Svaki treći učenik u Srbiji funkcionalno nepismen!\nSrbija je zauzela 45. mesto od 79 zemalja, koliko je učestvovalo u PISA testiranju.Na prethodnom testiranju 2015. godine Srbija nije učestvovala zbog nedostatka novca, a u 2012. godini zauzela je 43. mesto od 65 zemalja koliko je tada učestvovalo.\nU Srbiji je testirano više od 8.000 15.godišnjaka i to su uglavnom učenici prvog razreda srednje škole.Osim osnovnih domena: matematičke, čitalačke i naučne pismenosti, učenici su prvi put raditi i test iz finansijske pismenosti i opšte kompetencije.\nMinistar prosvete Mladen Ssarčević rekao je da je umereni optimista da će se rezultati popraviti 2021. godine, ali da se ozbiljniji pomak očekuje 2024. godine, zbog reformi koje su sprovedene.\nU poslednjem ciklusu istraživanja učestvovalo je više od 600.000 učenika iz 76 zemalja, uglavnom članica OECD-a.PISA testiranje radi se na svake tri godine.\nĐaci u Srbiji nisu učestvovali 2015. godine, a prethodno testiranje iz 2012. godine pokazalo je da je ispod praga funkcionalne pismenosti 38,9 odsto mladih što se tiče matematičke pismenosti, 33,1 odsto u čitalačkoj pismenosti i 36,8 odsto u naučnoj pismenosti.\nKoale "funkcionalno izumrle" nakon požara u Australiji\nPala fabrička proizvodnja u SAD zbog štrajka u Dženerals motorsu\nIZNAD PROSEKA stopa nezaposlenih u Nemačkoj!


Goran Nikolić istrčao prvi od 77 maratona - iKragujevac\npetak, 19 april 2019 15:50\nKragujevački paraolimpijac Goran Nikolić, uspešno je istrčao svoj prvi od 77 maratona na stazi u Čikagu.\nOvaj jedinstveni humanitarni podvig u cilju prikupljanja sredstava za završetak izgradnje sportske hale srpske bogoslovije „Sveti Jovan Zlatousti“, zbog obilnih snežnih padavina i pojačanog vetra Goran je započeo tri dana kasnije, a podršku na startu prve od 77 serija maratona, izrazio je svojim prisustvom i generalni konzul Republike Srbije u Čikagu Dejan Radulović. U ime generalnog konzulata Republike Srbije u Čikagu, on je Goranu poželeo srećan početak i uspešnu misiju novog ekstremnog atletskog podviga.\nAtletski humanitarni poduhvat punih 77 maratona za 77 dana u dužini od 42,195 km, Goran Nikolić će istrčati na stazi pored jezera Thred like, koja se nalazi u neposrednoj blizini manastira “Nova Gračanica”, gde će kragujevački tročlani tim biti smešten tokom boravka u Čikagu.\nFoto i video zapise iz Čikaga i maratona 77/77 sa dnevno ažuriranim izveštajima svi zainteresovani mogu da proprate na sajtu gorannikolic.net\nInače, sredstva prikupljena tokom ovog poduhvata namenjena su za završetak izgradnje unutrašnjosti sale bogoslovije Sveti Jovan Zlatousti (parket, tribine, svlačionice), čime će Kragujevac dobiti još jedan moderan sportski objekat, a Srbija prvi takve vrste sa svim sadržajima prilagođenim i potrebama sportista sa invaliditetom.


Položaj za spavanje koji bi mogao da umanji rizik od demencije | Kosova.info\nDom|Lifestyle|Položaj za spavanje koji bi mogao da umanji rizik od demencije\nPomisao o obolevanju od Alchajmerove bolesti je zastrašujuća i povod zbog kog će većina ljudi poželeti da deluje na sve načine, samo da smanje mogućnost da im se postavi takva dijagnoza.\nStručnjak za spavanje Narvan Amini i istraživači sa „UStony Brook“ kažu da je „utvrđeno je da je spavanje na boku najkorisniji položaj za vaš mozak, jer mu pomaže da očisti međuprostorni otpad brže od drugih položaja“.\n“To dovodi do višestrukih prednosti, uključujući potencijalno smanjenje rizika od razvoja neuroloških bolesti kao što su Parkinsonova ili Alchajmerova bolest”, kažu stručnjaci.\nAmini je takođe otkrio najgori položaj za spavanje za vaše celokupno zdravlje, a to je spavanje na stomaku. On tvrdi da to može da dovede do naprezanja mišića i zglobova, ukočenosti, bolova u leđima i vratu, penosi Index.hr.\nDr Helen Benveniste rekla je kako je “zanimljivo da je upravo bočni položaj tokom spavanja najpopularniji kod ljudi i većine životinja i čini se da smo prilagodili položaj bočnog spavanja kako bismo najefikasnije očistili naš mozak od metabolički otpadnih proizvoda koji se nakupljaju dok smo budni. Mnoge vrste demencije povezane su sa poremećajima spavanja, uključujući poteškoće sa uspavljivanjem”.


Ivanišević uručio ugovore za žensko preduzetništvo – SDP Srbije\nIvanišević uručio ugovore za žensko preduzetništvo\nU prostorijama Pokrajinske vlade uručeni su ugovori korisnicima sredstava po Javnom konkursu za dodelu bespovratnih sredstava ženskom preduzetništvu za subvencionisanje troškova nabavke mašina ili opreme, računarske opreme, softvera ili usluge u cilju inoviranja i digitalizovanja procesa proizvodnje i operacija u domenu marketinga i trgovine u 2021. godini.\nPokrajinski sekretar za privredu i turizam, Nenad Ivanišević je istakao da je konkurs za žensko preduzetništvo veoma važan, s obzirom da statisčki podaci pokazuju da još nije dostignuto 50 odsto udela žena u vlasničkoj strukturi privrednih društava, te da je oko 30 odsto u pogledu republičkog proseka, manje što se tiče pokrajinskog proseka, te da je veoma važna podrška preduzetnicama. On je dodao da je prilikom odabira kandidatkinja vođeno računa i o tome koliko žena zapošljavaju.\n“Potrudićemo se da vas sve obiđemo i uverimo se da je svaki dinar utrošen namenski, jer to je zalog za neki sledeći dinar. To je zalog za neke sledeće preduzetnike i preduzetnice koji će dobiti novac da može da se kaže u razgovoru o sledećim budžetima da su sva sredstva utrošena namenski. Čestitam svima što ste se odlučili da postanete preduzetnice“,rekao je Ivanišević.


Potpisan ugovor za drugu fazu izgradnje aerodroma Rosulje | Kruševac Info\nUgovor su potpisali predstavnici tog grada, „Aerodroma Srbije“ i izvođača radova – preduzeća SK mont inžinjering iz Babušnice.\nDirektor „Aerodroma Srbije“ Mihajlo Zdravković rekao je da radovi podrazumevaju stavljanje pod krov i izvođenje instalacija unutar hangara, podsetivši da je prethodno za izgradnju osnovne konstrukcije hangara izdvojeno 10 miliona dinara.\nNakon završetka ovih radova, te uređenja poletno – sletne staze, Rosulje će biti domaći sportski aerodrom za manje avione koji se koriste za avio škole, za sportsko letenje i za jedriličarstvo.\nReč je o avionima sa rasponom krila do 24 metra, koji mogu da prime od četiri do šest putnika.\nGradonačelnica Kruševca Jasmina Palurović podsetila je da je grad ranije izdvojio oko 100 miliona dinara iz budžeta, za dovođenje terena u upotrebno stanje.\nPod vlasništvo „Aerodroma Srbije“ Rosulje su prešle početkom godine, a prethodno je Skupština Grada Kruševca donela Odluku o prenosu osnivačkih i vlasničkih prava na Republiku, uz obrazloženje da Grad nema dovoljno sredstava za nastavak izgradnje tog aerodroma.\nKao lokalno javno preduzeće Rosulje su poslovale od 1995. godine, a projekat izgradnje aerdroma pokrenut je 2007. godine nakon čega je Grad otkupio 40 hektara na toj lokaciji.\nPosted in Ekonomija Tags: aerodrom, Aerodrom Rosulje, Aerodrom Srbije, Kruševac aerodrom, Rosulje, sportski aerodrom\n« U predisybornoj kampanji, ispred SNS-a, ministar sporta Vanja Udovičić obišao Trstenik i Kruševac, gde se rekonstruišu sportski tereni\nDva nova slučaja zaraženih Korona-virusom u Rasinskom okrugu »


Brnabić: Nećemo proterati ambasadora Crne Gore, na Vučićevu molbu\nPremijerka Srbije Ana Brnabić izjavila je, nakon hitnog sastanka državnog vrha, da će država povući odluku o proterivanju ambasadora Crne Gore Tarzana Miloševića iz Srbije.\nPredsednik Srbije Aleksandar Vučić sastao se večeras sa Anom Brnabić i ministrom spoljnih poslova Nikolom Selakovićem u zgradi Predsedništva na Andrićevom vencu, a sastanak je zakazan zbog tenzije između Podgorice i Beograda nastale proterivanjem ambasadora Srbije Vladimira Božovića iz Crne Gore i merom reciprociteta Beograda.\n“Predsednik Srbije je mene i Selakovića pozvao da se konsultujemo, on razume ovu oodluku, reagovali smo u skladu sa Bečkom konvencijom, uzvratili smo recipročnim merama. Konvencije su važne, ali život je važniji. Došlo je vreme za prijateljstvo sa Crnom Gorm, predsednik nas je zamolio da razmotrimo ovu odluku. Povućićemo odluku o proterivanju ambasadora Crne Gore. Učinićemo to još večeras “, rekla je Brnabić nakon sastanka.\n“Nadam se da će se ovo protumačiti kao akt dobre volje i da ćemo imati odlične odnose sa Crnom Gorom”, rekla je premijerka.\nOna se zatim osvrnula na izjavu Vladimira Božovića da je “slavna Mojkovačka bitka bila uvod u oslobođenje Crne Gore i Podgoričku skupštinu 1918. godine” zbog koje je on proglašen personom non grata.\n” Čitava Srbija se slaže sa njegovom izjavom. Pola Crne Gore se takođe, mogu da pretpostavim, slaže sa njom. Ona ne može nikako biti povod da se ambasador jedne zemlje u kojoj poziva na prijateljstvo i pomirenje, izbaci iz jedne zemlje”, navela je premijerka, napominjujući da to nikako nije za proglašavanje persone non grata jednog ambasadora u jednoj zemlji.


Dnevni horoskop za ČETVRTAK - 26. mart 2020. godine\nDnevni horoskop za ČETVRTAK – 26. mart 2020. godine\nDanas se klonite svih razgovora, naročito prepirki bilo koje vrste sa onima iznad vas. Mogli biste da ih uvredite, bez ikakvog razloga, pa da ni krivi ni dužni nastradate, poslovno naravno. Planirajte, kao što rekosmo, ali novčanik i kartice držite u džepovima, nije naš najbolje vreme za ulaganja i trošenje teško stečenog novca. Oni koji imaju sreću da sarađuju sa nekim strancima imaće jako dobar period, koji će uskoro i da naplate, pošteno.\nŠto se ljubavi tiče, oni koji su u stabilnim vezama osećaće se spokojno, a oni koji su tek ušli u veze ili imaju nekih problemčića i nesuglasica sa partnerom, mogli bi da imaju malo teži dan. Pripazite se, prihvatite kritike, ne ulazite u polemiku.\nOvo je današnji dnevni horoskop za ČETVRTAK – 26. mart 2020. godine


Za Trampom cela Italija, za Vučićem Novi Sad - Nova ekonomija\nZa Trampom cela Italija, za Vučićem N...\nDonald Tramp najuticajniji lider na Twitter-u, Foto: @realDonaldTrump\nThe Spectator Index, Nova ekonomija\nDonald Tramp je sa 59,5 miliona pratilaca najuticajniji svetski lider na Twitter-u - to je bukvalno kao da cela Italija, od bebe do penzionera prati ovog aktuelnog američkog predsednika.\nVicešampionsko mesto zauzima indijski premijer Narendra Modi 46,7, dok je trećeplasirani papa Franja sa 18 miliona, navodi The Spectator Index.\nS druge strane, na domaćoj Twitter sceni niko od srpskih političara nema čak ni blizu milion pratilaca, a prema poslednjem preseku, predsednik Vučić sa 290 hiljada pratilaca nalazi se na vrhu liste, dok je drugoplasirani Vuk Jeremić sa svojih 175 hiljada pratilaca.\nTramp: Fejsbuk, Tviter i Gugl su toliko pristrasni prema demokratama, to je smešno\nOstali sprski političari beleže znatno niže rezultate, pa tako jedan od lidera Saveza sa Srbiju, Dragan Đilas, ima 87,8 hiljada pratilaca, dok ga sa znatno nižim brojem folovera sledi ministar unutrašnjih poslova Nebojša Stefanović sa 34 hiljade pratilaca.\nNjemu za petama je predsednik LDP-a Čedomir Jovanović sa 33.6 hiljada pratilaca, dok lider lider Dveri, Boško Obradović ima 30.2 hiljade folovera.\nInteresantno je da premijerka Srbije, Ana Brnabić, ima svega 20 hiljada pratilaca, dok njen hrvatski kolega, premijer Hrvatske, Andrej Plenković ima 28,3 hiljade pratilaca.\nPrema dostupnim podacima zaključujemo da su predsednici Srbije i Hrvatske znatno uticajniji na Twitter-u od premijera zemalja iz kojih dolaze, što je slučaj i sa Kolindom Grabar Kitarović, predsednicom Hrvatske, koja ima 115 hiljada pratilaca.\nHapšenja u istrazi koju su najavili tabloidi


TONČEV SA VLAJKOVIM o unapređenju saradnje Srbije i Bugarske! - Informer\nTONČEV SA VLAJKOVIM o unapređenju saradnje Srbije i Bugarske!\nDržavni sekretar Ministarstva spoljnih poslova Republike Srbije Ivica Tončev održao je danas sastanak sa ambasadorom Republike Bugarske u Republici Srbiji Radkom Vlajkovim u prostorijama Ministarstva spoljnih poslova Republike Srbije\nКonstatovan je izuzetan kvalitet postojećih bilateralnih odnosa između dve države, koji karakteriše dobra saradnja i intenzivan politički dijalog.\nTakođe, susret je poslužio i kao prilika da se, u direktnom kontaktu, razmotre modaliteti i specifične oblasti u kojima je moguće dalje unapređenje saradnje između Srbije i Bugarske, kao što su oblasti kulture, nauke i prosvete.\nPoseban akcenat je stavljen na konkretne programe saradnje u domenu kulture. Tokom razgovora je bilo govora i o saradnji na multilateralnom planu u kontekstu aktivnosti koje se odnose na rad Organizacije za crnomorsku ekonomsku saradnju.\nIvica Tončev radko Vlajkov Sastanak Srbija Bugarska


Zrenjanin: dobrodošlica novim komšijama - aeromiting u čast ''Linglonga'' -\n1. aprila 2019.0826\nZrenjaninski aerodrom “Ečka” 31. marta je posetila brojna kineska delegacija, koja je prethodnog dana prisustvovala svečanosti polaganja kamena-temeljca za pogone kompanije “Linglong” u Zrenjaninu.\nPredvođena predsednikom kompanije Vang Fengom i njegovim poslovnim partnerima, delegacija iz NR Kine prisustvovala je i aeromitingu priređenom u njenu čast. Dočekao ih je gradonačelnik Čedomir Janjić sa saradnicima, koji je iskoristio još jednu priliku da razmeni utiske s predsednikom “Linglonga”, nakon zvaničnog početka realizacije te kineske investicije u Zrenjaninu.\nVang Feng i Čedomir Janjić (foto: zrenjanin.rs)\nProgram je otvoren padobranskim desantom, gde je padobranac vukao zastavu kompanije “Linglong”, u čast naših prijatelja iz Kine koji su, ujedno, i naše prve komšije ovde. Drago nam je što imamo priliku da ih ugostimo i želja nam je da se lepo osećaju u Zrenjaninu i u Srbiji, uopšte. Avio program otvorili smo naletom “Galeba” G-2, nekadašnjeg jugoslovenskog vojnog aviona, koji je izazvao veliko interesovanje publike, kazao je Marković.\nUkoliko bude takvog interesa, sigurno je da ćemo, u saradnji sa državom, izaći kineskim privrednicima u susret, naglasio je on.\nPomenuvši da je “Linglong” postao prvi komšija aerodroma, direktor Marković ukazao je, u stvari, na činjenicu da se parcela na kojoj će se graditi pogoni kompanije, a koja zauzima više od 130 hektara površine, prostire sve do zone aerodroma “Ečka”.\nRelated tags : aerodrom ečkaaeromiting zrenjaninčedomir janjićpavle markovićShandong Linglongvang feng\n8. oktobra 2020.0465\n16. decembra 2019.0578\n9. novembra 2020.0533\n3. jula 2022., 19:43


Hrane nema ni u top 20 bh. izvoznih proizvoda |\nIako BiH posjeduje odlične uslove za razvoj poljoprivrede i prehrambene industrije, čemu se posljednjih godina veoma teži, najveći izvoz se ipak bilježi u sektorima metalske, mašinske i drvne industrije.\nTako se, prema podacima Spoljnotrgovinske komore (STK) BiH, među prvih 20 izvoznih proizvoda iz BiH ne nalazi nijedan prehrambeni, dok pojedinačno posmatrano dominiraju sjedišta, aluminijum, obuća sa đonovima, struja, rezana građa, naftna ulja, namještaj, te dijelovi o pribor za motorna vozila.\nMeđutim, posmatrajući strukturu uvoznih proizvoda, uočljivo je da su se, pored onih dominantnih iz oblasti mineralnih proizvoda, mašinske i tekstilne industrije, među top 20 uvoznih proizvoda našli i pšenica, čokolada, razni prehrambeni proizvodi, hljeb, peciva, kolači i pivo.\nOno što je posebo poražavajuće, a na šta upozoravaju i stručnjaci iz ove oblasti, je činjenica da se većina tih uvoznih prehrambenih proizvoda može nadomjestiti domaćim, ali po tom pitanju još ništa nije urađeno.\nU STK BiH rekli su da je, u posljednje tri godine, primjetno da su glavni izvozni proizvodi BiH proizvodi metalske industrije s nižim stepenom obrade, dijelovi za mašinsku industriju, mineralni proizvodi, proizvodi od drveta, kao i pojedini proizvodi hemijske industrije.\nIstovremeno, kada je riječ o uvozu BiH u posljednje tri godine, iz STK BiH su rekli da je primjetno da su proizvodi s visokom dodatnom vrijednosti, poput mašina, mehaničkih uređaja, električnih mašina i opreme, te vozila, ukoliko se izuzmu proizvodi mineralnog porijekla – nafta i naftni derivati, najznačajniji proizvodi u uvozu BiH.\n“Pored ovih, BiH uvozi i veliki broj najrazličitijih proizvoda za široku potrošnju, posebno prehrambenih, hemijskih, za koje postoji realna mogućnost supstitucije domaćim proizvodima”, naveli su iz STK BiH, u svom najnovijem biltenu “Infokom” i dodali da, uprkos toj činjenici, spoljnotrgovinski podaci pokazuju da na tom planu nisu učinjeni značajniji pomaci.\nKada su u pitanju sektori poljoprivrede i prehrambene industrije u BiH, iz STK BiH ističu da se oni odlikuju velikim nesrazmjerom potencijala i ostvarenih rezultata poslovanja. Naime, oni su stava da, iako BiH raspolaže izvanrednim klimatskim i drugim uslovima za razvoj proizvodnje različitih oblika poljoprivredne proizvodnje i značajnim kapacitetima prehrambene industrije, ovaj sektor je suočen s brojnim i dugotrajnim problemima. To potkrepljuju činjenicama da su velika područja plodnog zemljišta godinama neobrađena, da je stočni fond nedovoljan i za zadovoljenje minimalnih potreba prerađivačkih kapaciteta i potrošnje.\nMeđu ključnim problemima opšteg karaktera, ekonomski stručnjaci su izdvojili probleme finansiranja i osiguranja obrtnog kapitala, nedovoljne ili nepostojeće podsticaje za proizvodnju i izvoz, te prekomjeran uvoz i nelojalnu konkurenciju na domaćem tržištu. Pored toga, tu je i sporost preuzimanja i implementacije propisa EU, neusklađenost propisa na entitetskom nivou, (ne)formiranje institucionalne infrastrukture, sporost implementacije mjera iz “mape puta” i nedovoljna kontrola inspekcijskih tijela, posebno uvoznih proizvoda.\nZoran Pavlović, ekonomski analitičar, rekao je da je očigledno situacija takva da smo mi narod koji ne prepoznaje svoje mogućnosti.\n“Razlog tome je u činjenici da od poljoprivrede ili u vezi s poljoprivredom imamo značajan broj porodica koje se oslanjaju praktično na nabavku hrane na taj način. Sa druge strane, ne radimo apsolutno ništa na podršci programima proizvodnje u poljoprivredi”, rekao je Pavlović i dodao da za proizvodnju u poljoprivredi imamo potencijal, ljude i zemlju.\nIz tog razloga je, kako je kazao, nevjerovatno da nijedno od domaćih ministarstava poljoprivrede ne prepoznaje mogućnosat i potrebu samozapošljavanja malih nekomercijalnih domaćinstava i njihovo pretvaranje u komercijalne proizvače, koji bi kroz lanac snabdijevanja bili povezani s prerađivačkim kapacitetima. On je istakao da prodaja poljoprivrednih proizvoda uopšte nije upitna kada su u pitanju zemlje regiona, pa čak i EU, u koje izvozimo samo med, sirovu kožu i ribu.


Obaveštavanje o ažuriranju deljene datoteke - Office podrška\nObaveštavanje o ažuriranju deljene datoteke\nExcel za Office 365 Word za Office 365 PowerPoint za Office 365 PowerPoint Online Excel 2019 Word 2019 PowerPoint 2019 Excel 2016 Word 2016 PowerPoint 2016 Excel za iPad Word za iPad PowerPoint za iPad Excel za iPhone uređaj Word za iPhone PowerPoint za iPhone Word za Android tablete Excel za Android tablete PowerPoint za Android tablete Excel za Android telefone OneDrive PowerPoint za Android telefone Word za Android telefone Još... Manje\nAko delite dokument iz usluge OneDrive sa drugima za prikaz i uređivanje, može biti korisno da znate kada su preduzeli neku radnju u toj datoteci. Ne želite da konstantno proveravate datoteku u nadi da možete da uoиite promene.\nPostoje tri različita tipa obaveštenja koja možete da odaberete da primate, hajde da pogledamo po jednom trenutku:\nU aplikaciji – možete da primate obaveštenja direktno u programu Word, PowerPoint ili Excel, kada ljudi sa kojima ste delili datoteku izvrše promene, uređivanja, komentare itd.\nCentar za obaveštenja – kada saradnici počnu da uređuju datoteku, možete da primite obaveštenje u operativnom sistemu Windows 10 ili u centru za obaveštavanje mobilnog uređaja.\nE-pošta – možete da odaberete da primite obaveštenje putem e-pošte kada se u datoteku napravi promena ili komentar.\nHajde da pogledamo kako možete lako da podesite i koristite ova obaveštenja.\nU aplikaciji App Centar za obaveštavanje E-pošta\nIskustvo u korišćenju aplikacije za obaveštenja pokazuje koje ste datoteke promenili i ko ih je promenio. Tačno iskustvo može da varira u malo pomoću aplikacije i platforme.\nOkno "Istorija verzija"\nOffice 365 ima koncept okna "Istorija verzija " za sve dokumente uskladištene u usluzi OneDrive ili sistemu SharePoint. Okno "Istorija verzija" prikazuje kada je datoteka sačuvana i ko je ko. Da biste je otvorili, samo kliknite na naslov dokumenta na naslovnoj traci na vrhu prozora i izaberite stavku Istorija verzija.\nAko delite slajd na slajdu u programu PowerPoint za Office 365 ili PowerPoint za veb, a druge osobe promene u datoteku, bićete obavešteni uz mali reklamni natpis koji vam omogućava da znate ko je napravio promene u prezentaciji dok ste bili odsutni.\nAko se datoteka skladišti u usluzi OneDrive, imaćete obaveštenja u operativnom sistemu Windows 10 centar za aktivnosti ili na centru za obaveštavanje iOS ili Android kada ljudi počnu da menjaju datoteku.\nDa biste to omogućili, morate da imate instaliranu OneDrive aplikaciju i morate da se prijavite. Aplikacija OneDrive je podrazumevano instalirana u operativnom sistemu Windows 10 i pod pretpostavkom da ste se prijavili na Windows pomoću Microsoft naloga, kao što to većina ljudi radi, ne morate da preduzimate dalje korake da biste dobili ova obaveštenja.\nZa starije verzije operativnog sistema Windows pogledajte: OneDrive aplikacija za stone računare za Windows\nAko treba da instalirate OneDrive aplikaciju na iOS ili Android uređaju, možete je besplatno preuzeti iz prodavnice App Store.\nUključivanje ili isključivanje obaveštenja za sve datoteke\nDa biste onemogućili obaveštenja za sve datoteke koje treba da uradite u postavkama za vašu OneDrive aplikaciju.\nKliknite desnim tasterom miša na ikonu OneDrive (izgleda kao beli oblak) na sistemskoj tacni na traci zadataka i izaberite stavku Postavke. Na kartici Postavke pronaći ćete polje za potvrdu da biste omogućili ili onemogućili obaveštenja.\nDa biste onemogućili obaveštenja na Android uređaju, pokrenite aplikaciju OneDrive, dodirnite meni u gornjem levom uglu i dodirnite dugme informacije (izgleda kao "i" u krugu) u gornjem desnom uglu dijaloga koji se pojavi. Ekran koji se pojavi dat će vam informacije o tom nalogu i opcijama za uključivanje ili isključivanje, obaveštenja za razne aktivnosti, na primer kada neko deli datoteku sa vama ili kada uređuje datoteku koju ste podelili sa njima.\nDa biste omogućili ili onemogućili obaveštenja na iOS, slijedite ove korake:\nOtvaranje Office aplikacije kao što je Word ili Excel\nDodirnite dugme profil. To je onaj pored gornjeg levog vrha koji ima vaše inicijale\nNa dnu dijaloga koji se pojavljuje izaberite stavku pritiskaj obaveštenja\nU ovom dijalogu možete da omogućite ili onemogućite prosleđivanje obaveštenja za ovu aplikaciju u potpunosti ili omogućite ili onemogućite pojedinačne vrste obaveštenja kao što su objave proizvoda ili kada neko @Mentions vas. Imajte u vidu da su ove postavke obaveštenja pojedinačne za aplikaciju. Da biste mogli da odaberete da omogućite obaveštenja za Word, na primer, ali ne i za Excel. Ovo takođe znači da ako želite obaveštenja u programima Word, Excel i PowerPoint, moraćete da ih omogućite pojedinačno u svakoj aplikaciji.\nUključivanje ili isključivanje obaveštenja za jednu datoteku\nDa biste isključili ova obaveštenja, otvorite Veb pregledač i idite na https://OneDrive.live.com. Idite u biblioteku dokumenata i pronađite datoteku za koju želite da isključite obaveštenja. Izaberite ga, a zatim kliknite na dugme informacije u gornjem desnom uglu ekrana (ili kliknite desnim tasterom miša na datoteku i odaberite stavku Detalji). Pored imena datoteke u gornjem desnom delu panela informacija videćete ikonu obaveštenja, što liči na zvonce. Kliknite na tu ikonu da biste isključili obaveštenja za tu datoteku.\nOneDrive će vam poslati obaveštenja putem e-pošte kada se podrazumevano promene deljene datoteke. Ako želite da to isključite, pređite na https://OneDrive.live.com/Options/NotificationOptions\nInformacije o dobijanju obaveštenja e-poštom na dokumentima uskladištenim u sistemu SharePoint potražite u članku Kreiranje obaveštenja radi obaveštavanja o promenama datoteke ili fascikle u sistemu SharePoint.\nBen je poslednji put ažuriran od strane Bena 2019. Ako vam je to pomoglo, a posebno ako niste, molimo vas da koristite kontrole povratnih informacija ispod da biste nam obavestili kako možemo da je poboljšamo.\nSaradnja na Word dokumentima sa koautorstvom\nu realnom vremenuu biblioteci\ndokumenataradi zajedno na PowerPoint prezentacijama


U Beogradu će od 30. maja do 1. juna biti održan važan trodnevni poslovni forum „Francuska – Balkan 2018“ koji će okupiti preko 250 učesnika iz Francuske i 12 zemalja Zapadnog Balkana. Forum se organizuje sa ciljem da se kompanijama i privrednicima iz Francuske, ali i regionalnih zemalja predstavi potencijal ulaganja na Balkanu i omogući da pronađu partnere, kao i da se stimuliše ekonomska razmena zemalja učesnica.\nPored Srbije i Francuske, na forumu će učestvovati i Rumunija, Moldavija, Bugarska, Kipar, Grčka, Albanija, Hrvatska, Crna Gora, Bosna i Hercegovina, Makedonija i Kosovo. Očekuje se da će forum otvoriti ministri i značajne političke ličnosti zemalja koje su potvrdile učešće na ovom događaju. Forum organizuju državna francuska agencija za razvoj i investicije Business France, Francusko-srpska privredna komora i Savez spoljno-trgovinskih savetnika Francuske, uz podršku Francuske Ambasade u Beogradu.\nTokom tri dana poslovnog foruma koji će biti održan u hotelu „Metropol“ u Beogradu, pored zvaničnog otvaranja, biće organizovani i B2B sastanci za zainteresovana preduzeća, po unapred utvrđenom rasporedu. Preduzeća će moći da zakažu sastanke putem onlajn platforme, a učestvovanje za srpska preduzeća na ovim sastancima je potpuno besplatno. Pored toga, biće održani i tematski i sektorski okrugli stolovi na kojima će se govoriti o mogućnostima i izazovima poslovanja na Balkanu, a biće navedeni i uspešni primeri kompanija iz pojedinih sektora.\nU okviru foruma će biti postavljen i sajam „Village expert“ na kojem će zainteresovana preduzeća i druge poslovne organizacije moći da predstave svoje ponude. Takođe, za drugi dan foruma, organizatori najavljuju održavanje Gala večeri.\nOčekuje se da će forum, pored visokih zvaničnika, posetiti i predstavnici međunarodnih finansijskih institucija, raznih privrednih komora i poslovnih asocijacija, privrednici i slično. Odabrani su na prvom mestu noseći privredni sektori poput infrastruktura, automobilske industrije, energetske efikasnosti, tretmana otpada, poljoprivrede, digitalnih tehnologija, ali i svih drugih sektora za koje preduzeća iskažu zainteresovanost.\nU okviru promocije poslovnog foruma, organizatori navode Zapadni Balkan kao izuzetno interesantnu poslovnu destinaciju koja beleži rast bruto domaćeg proizvoda veći od tri odsto, a region predstavljaju i kao dinamičnu ekonomsku zonu na vratima Evropske unije koja raspolaže značajnim pretpristupnim i drugim značajnim fondovima međunarodnih finansijskih institucija. Događaj se održava u prestonici Srbije za koju se navodi da predstavlja strateško raskršće između zemalja Zapadne i Istočne Evrope, kao i da aktulene vlasti pokazuju rešenost i otvorenost da privuku strane investicije.\nJedan od sponzora foruma biće i francuska kompanija Veolia koja posluje u Srbiji. Detaljnije informacije su dostupne na sajtu Francusko-srpske privredne komore www.ccfs.rs


Viber aplikacija za srpske stočare - Stočarstvo\nViber, jedna od vodećih globalnih aplikacija za razmenu poruka sa više od 664 miliona jedinstvenih korisnika širom sveta, od ove nedelje će pružiti trgovcima domaćih životinja u Srbiji svoj autentičan Viber javni čet, pokrenut od strane vodeće platforme za ovu tradicionalnu, ali izuzetno živu granu domaće ekonomije – Farmia.\nNajnovije forme tehnološkog napretka u oblasti komunikacija, oličene kroz platformu koju je Viber sa izuzetnim uspehom lansirao ove godine u Srbiji i regionu u saradnji sa brojnim partnerima iz svih oblasti tržista, javnog života, društvenih organizacija, institucija i medija – izvanredno se nadopunjuju i sa potrebama više od 9000 inovativnih stočara sa preko 1.200 lokacija širom zemlje i koji su do sada oglasili više od 200.000 životinja za prodaju i kupaca njihovih životinja, a koje Farmia umrežava.\nFarmia će – putem svog Viber javnog četa – pružati i brojne druge podatke od važnosti za unapređenje ove vitalne privredne grane lokalne ekonomije – poput stručnih informacija o pravilnom uzgoju stoke, dostupnim državnim subvencijama, kretanju cena stoke i plasmanu ponude na domaćem – i stranom tržištu, i sve ono što bavljenje ovom delatnošću može učiniti unosnijom, dinamičnijom, ali i inovativnijom.\n“Sigurni smo da će pokretanje Viber javnog četa za Farmiu veoma brzo dati izuzetne rezultate u poslovanju srpskih stočara, bez obzira da li se radilo o pojedincima, velikim gazdinstvima, ili kupcima stoke,” ističe Vanja Jovanović, menadžer za društvene mreže u Farmiji. “Svesni smo da stočari vode vrlo aktivan život i da često nisu u prilici da dođu do računara kako bi se blagovremeno informisali. Sa druge strane, telefoni su im uvek pri ruci, pa će im ovaj vid moderne i efikasne komunikacije nesumnjivo doneti mnogo koristi štedeći im vreme i svakodnevno im olakšavajući pristup do informacija od značaja.”\nPoslednja izmena 28 Dec, 2015 12:27\nTagovi: viber farmia aplikacija miliona stočara tržišta vanja jovanović menadžer informacije


Novi rendgen aparat počeo sa radom - Glas Podrinja\nJOŠ JEDNA VREDNA DONACIJA STIGLA U OPŠTU BOLNICU\nNovi rendgen aparat počeo sa radom\nNov, savremeni rendgen aparat pušten je u rad prošle sedmice u Službi pneumofiziologije Opšte bolnice “Laza K. Lazarević” u Šapcu. Grupa šabačkih privrednika donirala je oko 5,5 miliona dinara za nabavku uređaja. Ovo predstavlja samo još jednu u nizu donacija šabačkoj ustanovi koja će znatno uticati na poboljšanje kvaliteta usluge koja se pruža pacijentima.\nRendgen aparat koji je do sada korišćen u pomenutoj službi bio je star gotovo četiri decenije.\n-Naš prethodni aparat bio je iz osamdesetih godina prošlog veka. Bio je dobar za to vreme, ali decenije su prolazile i imali smo sve više problema.Naše tehničarke su davale sve od sebe da izvuku maksimum iz njega, ali došao je trenutak kada to više nije bilo moguće. Novi aparat je od izuzetnog značaja, jer nijedna operacija ne može da se obavi ako prethodno nije urađen i pročitan snimak pluća. Ovde se vrše i snimanja kada se pacijenti upućuju u tercijarne ustanove u Beograd. Aparat je kvalitetan i brz i naši pacijenti će sigurno biti zadovoljni. Zahvalni smo privrednicima, i našem direktoru koji je sve organizovao, a ovaj aparat služiće svim građanima, istakla je načelnica Službe pneumofiziologije dr Ana Tadić.\nZa snimanje rendgenom ne postoji lista čekanja, nego se samo može zakazati snimanje za nekoliko, a najkasnije petnaestak dana.\nDirektor O.B. dr Slobodan Popović rekao je da je ova ustanova postala prepoznatljiva po mnoštvu donacija koje dobija i da će nastaviti da rade u tom pravcu.\n-Privrednici, humani ljudi, ali i Ministarstvo zdravlja prepoznaju naše zalaganje i želju da unapredimo zdravstvenu uslugu u šabačkoj bolnici. Ocenom Ministarstva smo veoma visoko kotirani. Poslednjih godinu dana oni su nam donirali medicinsku opremu u vrednosti oko 65 miliona dinara. Poslednji u nizu su vredni instrumenti za Službu ortopedije, istakao je dr Popović i dodao da je želja menadžmenta da vrati Opštu bolnicu u vrh srpskog zdravstva.\nNajavljen je još jedan kontigent kreveta iz Švajcarske, koji čekaju da prođu carinsku proceduru. Radi se o 35 polovnih, ali znatno savremenijih kreveta od starih u šabačkoj ustavi. Zajedno sa njima oko 200 kreveta i dušeka je bolnica dobila od donatora iz inostranstva.\nOčekuje se da uskoro stigne i izuzetno vredan arteroskopski stub za Službu ortopedija, za koji je takođe sredstva odobrilo Ministarstvo zdravlja.


Samo snažna država može biti vojno neutralna\nIzvor: Radio Televizija Vojvodine, 03.Dec.2020, 12:59\nSamo snažna vojska i snažna država mogu biti vojno neutralne, a naš posao je da svojim angažmanom podržimo strateško opredeljenje Srbije da bude vojno neutralna, osloni se na sebe i bude suverena i samostalna država koja donosi svoje odluke, a njena vojska dovoljno sposobna da bude garant bezbednosti, ocenio je ministar odbrane Nebojša Stefanović.\nOn je u intervjuu magazinu "Odbrana" kao najvažnije ciljeve u svom resoru naveo nastavak opremanja, investicija i poboljšanja >> Pročitaj celu vest na sajtu Radio Televizija Vojvodine << standarda pripadnika Vojske.\n"Pored modernizacije sredstava, jedna od najvažnijih stvari koje svakako želimo da uradimo u narednom periodu jeste unapređenje standarda vojnika", rekao je Stefanović i najavio da se, osim povećanja od pet odsto koje je država već predvidela, očekuje "i jedno značajnije povećanje, koje će s obzirom na raspon plata više doprineti standardu vojnika i podoficira a nešto manje i oficira".\n"Moramo raditi na poboljšanju standarda kako bi stimulisali ljude da dođu u vojsku, ali i kako bismo ih zadržali u našem sastavu. Značajan segment su i nabavke novih uniformi, čizama i opreme, svega onoga što je važno za svakog vojnika i, naravno, opremanje naših specijalnih i svih drugih jedinica", rekao je Stefanović.\nOn je najavio da je se VS i dalje oslanjati na domaće proizvodne kapacitete, ali je ocenio kako treba ubrzati investicione procese.\n"Mislim da moramo brže da proizvodimo oruđa koja su potrebna za vojsku i da se ne može dogoditi da se godišnje proizvede tek nekoliko. Važno nam je da domaća industrija bude sposobna da razvija sredstva i da možemo da nabavljamo sve što je vojsci potrebno u našoj zemlji, da ne zavisimo od inostranstva, već da povećavamo svoje kapacitete", rekao je Stefanović.\nGovoreći o učešće pripadnika VS u mirovnim operacijama Evropske unije, Stefanović je istakao značaj međunarodnog angažovanja jer "vojnici u tim misijama u realnim situacijama dobiju intenzivnu obuku i steknu iskustvo".\n"Naravno, one imaju i određen politički značaj, zato što i ugled Vojske i Republike Srbije raste zbog posvećenog angažovanja u tim misijama i dobrih rezultata koje naši vojnici postižu. Moram da se zahvalim ljudima iz Generalštaba, jer su naši vojnici koji idu u ove misije veoma spremni, posvećeni i svuda gde ponosno predstavljaju Republiku Srbiju ostavljaju odličan utisak", rekao je Stefanović.\nOn je najavio da će VS, uz dosadašnje angažovanje u zdravstvenom sistemu Srbije i u narednom periodu nastaviti sa prijemom novih lekara i medicinskog osoblja, "uključujući i ulaganja u podizanje kapaciteta vojnog zdravstva, čiji se značaj pokazao i sada tokom epidemije kovida".\n"Razmišljamo o unapređenju infrastrukture, počev od renoviranja VMA koje planiramo, ali i radova na drugim objektima koji su u sastavu Ministarstva odbrane i Vojske Srbije, uključujući i kasarne", rekao je Stefanović u intervjuu magazinu "Odbrana".\nPotpredsednik Vlade i ministar odbrane dr Nebojša Stefanović istakao je da samo snažna vojska i snažna država mogu biti vojno neutralne..- Samo snažna vojska i snažna država mogu biti vojno neutralne. Naš posao i jeste da kroz svoj rad i angažman podržimo strateško opredeljenje Srbije da...


NAJSTARIJEM POSLANIKU POZLILO U SKUPŠTINI: Đuru Periću se slošilo usred sednice, Hitna ga prevezla! Jutros bio baš raspoložen - mediji.net\nBEOGRAD - Poslaniku Skupštine Srbije pozlilo usred sednice, Hitna pomoć ga prevezla u Urgentni centar\nPoslaniku Periću je pozlilo tokom sednice koja je prekinuta, i njega je ekipa Hitne pomoći odvezla u Urgentni centar.\nPerić je, kako nam je rečeno, jutros oko 10 časova bio odlično...\nNajstarijem narodnom poslaniku Skupstine Srbije, Đuru Periću iz Partije ujedinjenih penzionera Srbije pozlilo je danas i njega je Hitna pomoć, koja je ubrzo stigla, odvezla u Urgentni centar, saznaje Telegraf.\nBEOGRAD - Ona je preživela dva logora za vreme Drugog svetskog rata. Rođena je i odrasla u Zapadnoj Slavoniji, gde je kao mala ostala bez oca.Smilja Tišma (92) danas je najstarija poslanica u Skupštini Srbije, preturila je dva logora preko glave, gledala jezive ...


Omladinci Radničkog dobili paketiće: "Oni su budućnost", kaže kapiten Aca Jovanović\nPočetak/Sport/Omladinci Radničkog dobili paketiće: „Oni su budućnost“, kaže kapiten Aca Jovanović\nOmladinci Radničkog dobili paketiće: „Oni su budućnost“, kaže kapiten Aca Jovanović\nMaja Vodeničarski 26. decembra 2018.\nDečaci Omladinske škole Fudbalskog kluba Radnički dobili su novogodišnje paketiće od uprave kluba i prvotimaca niškog Superligaša.\nMlade fudbalere obradovali su paketićima i prisustvom kapiten Aleksandar Jovanović i Lazar Ranđelović, koji su uz osmeh pozirali i rado potpisivali autograme.\n„Drago mi je da mogu da učestvujem u ovakvom događaju i obradujem naše najmlađe članove. Dugo sam u klubu i ovo je prvi put da imamo ovakvu akciju i zbog toga bih se zahvalio gospodinu Tončevu, koji je i ovim gestom pokazao koliko vodi računa o svakom detalju u ovom klubu. Radnički kao klub mora da raste u svim segmentima. Rezultati su sada tu, a upravo ovakve akcije van terena će nas postaviti na mesto koje zaslužujemo. Zaista mi je zadovoljstvo kada vidim ovoliko dečaka u trenerkama našeg kluba“, rekao je Jovanović.\nPodeljeno je 100 paketića koje je obezbedio prvi čovek kluba Ivica Tončev i tako pokazao da klub neguje svoj podmladak i puno nade polaže u nišku školu fubala koja je ranijih godina iznedrila vrhunske fudbalere. Od mališana kojima su danas uručeni paketići očekuje se predan rad i stremljenje ka prvom timu.\n„Oni su budućnost Radničkog i treba im stalno posvećivati pažnju“, istakao je kapiten Radničkog Aleksandar Jovanović.\nAleksandar Jovanović Ivica Tončev ŽFK Radnički Niš\n#OSTANI KOD KUĆE: Aleksandar Jovanović (VIDEO)


Početak/Društvo/Spavaćice za naše mame\nZa Nišlijku Vladanu Stojanović slobodno može da se kaže da je žena od akcije. Pošto je prikupila preko 2.000 benkica za tek rođene bebe i to donirala Ginekološko-akušerskoj klinici Kliničkog centra u Nišu, odlučila je da “obuče” i njihove mame. Već je pokrenula akciju prikupljanja spavićaca za mame koja će trajati do marta, a porodlištu će ih donirati na Dan žena. Akciji su se pridruažile mnoge mame i mlade žene koje tek to treba da postanu iz Niša, ali paketi stižu i iz drugih gradova u Srbiji.\n“Na ideju da prikupim i spavaćice sa porodilje došla sam kada sam pokrenula akciju “Obucimo novi život” tokom koje sam prikupljala benkice za novorođene bebe. Akciju “Spavaćice za naše mamice” pokrenula sam pre mesec dana, a pomažu mi još tri mame. To je osnovna potreba trudnica i porodilja i to je nešto što bi trebalo da poseduje svako porodilište u Srbiji u velikom broju, da u svakom trenutku bude dostupno jednoj majci koja se porodila pre par sati i donela na svet jedan novi život”, kaže Vladana.\nZa kratko vreme Vladana je prikupila 50 spavaćica, a posebno je raduje to što su sve nove.\n“Kada sam na fejbuku objavila da krećem sa ovom akcijom javilo mi se preko 30 mama koje će donirati po nekoliko spavaćica pa se najiskrenije nadam da će i ova akcija biti uspešna kao i ona sa benkicama. Očekujem da se jave i društveno odgovorne firme koje će da pomognu jer spavaćice odlaze u prave ruke”, kaže Vladana.\nAkcija je krenula iz Niša, ali Vladana poziva sve majke u Srbiji da se priključe i da ne stanu dok svako porodilište u Srbiji ne dobije spavaćice za majke.\n“Mame to zaslužuju jer nam radjanjem novih života obogaćuju zemlju, produžavaju loze i čuvaju, hrane i neguju svojim rukama budućnost Srbije”, dodaje Vladana.\nAko svako od nas donira makar i jednu spavaćicu, opet će naše majke šetati hodnicima ginekologije sa osmehom, a ne da idu sagnutih glava sa stidom jer im se vidi deo golog tela zbog pocepane spavaćice, objavila je Vladana svojoj fejbuk strani pozivajući sve mame da joj se pridruže.\n“Ajmo armijo, da još jednom pokažemo da smo sila najjača na svetu!”, napisala je Vladana.\ndonacija mame porodilište spavaćice Vladana Stojanović


4 seksualne poze koje će mu pomoći da izdrži duže i jedna u kojoj će biti gotov za sekund – Eklinika.rs\n4 seksualne poze koje će mu pomoći da izdrži duže i jedna u kojoj će biti gotov za sekund\nKoliko puta ti se desilo da si raspoložena samo za jedan na brzaka jer uskoro počinje nova epizoda “Kardašijanovih” koje ne propuštaš? (Ne osuđujemo) A realno, koliko puta se dese trenuci kad želiš da se sve odvija natenane sa laganom muzikom u pozadini, što da ne i celu noć, ili barem onoliko koliko on može da izdrži.\nIstraživači sa Univerziteta u Kentakiju mogu da vam pomognu po tom pitanju. Nedavno su sproveli seriju testova u kojima su ispitivali seksualna iskustva oko 14.000 žena i muškaraca. Nakon što su sagledali rezultate ustanovili su koje poze parove vode ka brzoj završnici, a koje omogućavaju da seks traje duže, mnogo duže.\nEvo kako otprilike izgleda ta statistika:\n55% žena i muškaraca smatra da seks traje duže kad je žena gore\n30% je favorizovalo misionarsku pozu kao najkorisniju u pogledu trajanja\n25% tvrdi seks sa strane produžava odnos\n17% se izjasnilo za kučeći položaj kao najbolje rešenje za maratonski seks


Možda se primetili da naš portal nije dobro radio prethodnih par dana. Evo u čemu je bila stvar.\nMagistralni optički kabl kompanije Orion telekom, 6. juna 2015. godine, oko 18:00h je namerno presečen na više mesta, u šahtu postojeće TT kanalizacije, ispod saobraćajnice Gazela, dok su optički kablovi drugih operatera u postojećoj TT kanalizaciji neoštećeni.\nU Orion telekomu tvrde da nema govora ni o kakvoj slučajnosti.\nOvo je prvi put u istoriji kompanije Orion telekom, da je neko namerno isekao vidno obeležene optičke kablove, kako bi naneo štetu nama i našim korisnicima, a ne zbog materijalne koristi ili spora oko TT kanalizacije\n– istakao je Slobodan Đinović, CEO kompanije.\nZbog svih ovih činjenica nadležni istražni organi ovo delo su okvalifikovali kao „uništenje javnih uređaja za telekomunikacije“, što se po podvodi pod dela diverzije i terorizma.“\nPortal Gradnja.rs sada funkcioniše normalno.\n#Antigradnja #kradja #orion telekom #seca kablova #secenje kablova


ONA JE DOBITNICA STANA U NASELJU "ZEMUNSKE KAPIJE": Glumac Marko Vasiljević dami iz Mataruške Banje doneo sreću | Novosti.RS\nIz Vlade Srbije podsećaju da se sve koverte poslate u prvom krugu i dalje nalaze u studiju i sve one ravnopravno učestvuju u sutrašnjem izvlačenju. Kako je saopšteno iz Vlade Srbije, odličan odziv građana za učešće u nagradnoj igri nastavlje se i ove godine.\nDobitnica dvosobnog stana u Beogradu u naselju Zemunske kapije Mirjana Vujović iz Mataruške Banje!\nizvlačenje uzmi račun i pobedi izvlačenje koverata dobitnica stana\nStan. auto ..a šta je sa 3.ili 4 miliona evra ? 9 miliona koverta ..to je 4 miliona evra ili grešim..


Tom prilikom uručena su, prvi put, Pokrajinska priznanja za 2018. godinu u oblasti nauke i umetnosti. Pokrajinsko priznanje Milutin Milanković dobio je predsednik Ogranka SANU u Novom Sadu akademik Stevan Pilipović, a Priznanje u oblasti umetnosti Pavle Jovanović muzički umetnik Zvonko Bogdan.\nMi danas obeležavamo jedan veliki dan, dan kada je vekovna borba srpskog naroda za slobodu i samobitnost na prostoru na kojem je živeo vekovima pre toga, prvi put dobila formalan politički oblik. To je dan u kojem su pobedila načela slobode, jednakosti, napretka i zajedništva za sve, načela koja će biti temelj političke borbe i svih istorijskih odluka , rekao je predsednik Pokrajinske vlade Igor Mirović.\nPonosan sam što je upravo Pokrajinska vlada na čijem sam čelu inicirala zvanično ustanovljavanje ovog datuma i što je to, u formalni i institucionalni oblik, pretvorio upravo aktuelni saziv Skupštine APVojvodine , istakao je Mirović, naglasivši da to nije jedini datum koji ćemo, od sada pa zauvek, institucionalno zajedno obeležavati.\nAP Vojvodina je naša zajednička kuća i mesto slobode, jednakosti i prosperiteta za sve.To je Vojvodina koju su stvorili naši veliki preci i čiju 171. godišnjicu danas s ponosom obeležavamo , istakao je predsednik Pokrajinske vlade.\nDobio sam mnogo nagrada, ali ova ima posebnu težinu jer je stigla od ljudi iz mesta gde živim i stvaram , kazao je Zvonko Bogdan.\nmirovi godine predsednik koji http danas majske prisajedinjenja srbiji veliki skuptine povodom\nceais.com bosniaaccommodation.com stanje.com realestate-serbia.com liaise.biz engin3r.com 8creatives.com belgradevents.com who-wear-what.com djesi.com preporucujemo.com realestate-balkan.com yelwi.com spainserbia.com rivijera.me cruiserfleet.com aktuelno.info vasagent.com rentacarswitzerland.com yicyf.com yewik.com rebrs.com rentacartaiwan.com wedevelopsites.com realestate-islands.com


Banjac: Još jednom potvrđeno jedinstvo političkih stranaka iz RS | BL Portal\nPredsjednik NPS-a Darko Banjac rekao je da su predstavnici političkih partija iz Republike Srpske na današnjem radnom ručku u Beogradu, koji je organizovao predsjednik Srbije Aleksandar Vučić, još jednom manifestovali političko jedinstvo.\nBanjac je rekao Srni da su sve političke partije iz Republike Srpske pokazale da čvrsto i jedinstveno kao jedna stoje pri stavu da ne može prihvatiti bilo kakve odluke OHR-a ili visokih predstavnika koji nisu izabrani po proceduri od Savjeta bezbjednosti UN.\n“Bilo kakvo nametanje je neprihvatljivo za Republiku Srpsku i srpske političare, jer znamo da su OHR i visoki predstavnici u ovih 25 godina mijenjali političku i ustavno-pravnu strukturu BiH tako da Dejtonski sporazum potpisan u to vrijeme uopšte nije isti kao sada”, istakao je Banjac.\nPrema njegovim riječima, odluka bivšeg visokog predstavnika Valentina Incka je uvertira u buduće odluke visokog predstavnika koje bi trebalo da promijeni političko-pravnu i ustavnu strukturu BiH sa jednom parolom manje Republike Srpske – više BiH.\n“Kristijan Šmit i dio međunarodne zajednice moraju shvatiti da je to neprihvatljivo za Republiku Srpsku i srpski narod. Mi smo danas kod predsjednika Vučića manifestovali političko jedinstvo svoh političkih partija iz Republike Srpske”, kaže Banjac.\nOn je naveo da mu je drago što Srbija razumije situaciju u Republici Srpskoj i BiH i da je spremna, kao potpisnik Dejtonskog sporazuma i garnat stabilnosti i mira na Balkanu, da se političkim sredstvima zaštiti srpski narod i Republika Srpska.\nU Beogradu je danas održan radni ručak predsjednika Srbije Aleksandra Vučića, sa zvaničnicima Republike Srpske i predstavnicima političkih partija iz Srpske i Srbije.\nTags: Beograd, Darko Banjac, sastanak, Srbija, srpsko jedinstvo, zvaničnici\nAkutna leukemija se liječi, ali su potrebni donori matičnih ćelija VIDEO\nZa napad ispred Pentagona osumnjičen 27-godišnji službenik policije\nVrijedi čak 1,7 miliona dolara: Ukradena glinena ploča stara 3.500 godina vraća se u Irak\n23. Septembra 2021. 19:50


Toyota uz Olimpijski tim Srbije na putu za Tokijo - PLUMRACE\n30. 01. 2018. Comments (0) Views: 310 Industrija, Toyota\nToyota uz Olimpijski tim Srbije na putu za Tokijo\nU prostorijama Ambasade Japana u Republici Srbiji održana je konferencija za štampu i ozvaničena saradnja Toyote i Olimpijskog komiteta Srbije.\nToyota deli mnoge vrednosti i poistovećuje se sa entuzijazmom kojim svaki sportista stremi ka novim dostignućima i izazovima. Toyotina namera je da kroz blisku saradnju sa Olimpijskim i Paraolimpijskim komitetima u okviru globalnog partnerstva u naredna dva olimpijska ciklusa, da obezbedi mobilnost za sve i na taj način transformiše igre i ostavi nasleđe za dugi niz godina.\nU tom svetlu, saradnja najavljena na prošlogodišnjem Međunarodnom salonu automobila u Beogradu, sada je ozvaničena potpisivanjem sponzorskog ugovora i svečanom primopredajom vozila Olimpijskom komitetu Srbije. Domaćin konferencije, Ambasador Japana u Republici Srbiji, njegova Ekselencija gospodin Junući Marujama, tom prilikom je izjavio:\n“Mi smo ponosni što je Toyota, poznata japanska kompanija postala globalni partner Olimpijske organizacije, i tu saradnju proširila i na lokalnom nivou u Srbiji. Nadam se da će to biti odlična prilika da ceo svet sazna za Toyotinu ekološku hibridnu tehnologiju kao i tehnologiju za vozila za osobe sa invaliditetom. Današnji događaj čiji smo domaćini je jedan od mnogih koji će uslediti kao priprema za Olimpijske i Paraolimpijske igre u Tokiju 2020 godine.”\nU ime Toyote, prisutnim se obratio Kensuke Cučija, predsednik Toyota Adria Grupe, regionalne Toyota kompanije, nadležne za tržište Srbije: “ Danas zvanično predajemo Toyota vozila Olimpijskom komitetu Srbije i potpisujemo ugovor o proširenju saradnje na putu za Tokijo. Olimpijski komitet Srbije je pokazao sjajne rezultate u prošlosti i sa velikim samopouzdanjem predstavlja planove za budućnost, u čemu želimo da ih podržimo. U Toyoti verujemo da mobilnost ne podrazumeva samo vozila. Mobilnost podrazumeva prevazilaženje izazova i ostvarivanje snova. Moja je velika želja da se što više srpskih sportista kvalifikuje za Olimpijske igre u Tokiju i tamo odnese vašu strast prema životu, upornost, optimizam, snagu, osmeh i samopouzdanje po čemu su srpski sportisti poznati širom sveta.”\nBožidar Maljković, Predsednik Olimpijskog komiteta Srbije, izjavio je: “ Čast je danas biti ovde, u ambasadi zemlje koja je osvedočeni prijatelj naše zemlje i veliki donator srpskog sporta. Mi u Olimpijskom komitetu Srbije smo uvek srećni kada TOP partneri Međunarodnog olimpijskog komiteta, najveće kompanije na svetu donesu odluku da sarađuju sa nama. To znači da prepoznaju kvalitet u onome što naša kuća radi i ja sam danas srećan što je globalni lider u proizvodnji automobila, kompanija Toyota donela odluku da postane bronzani sponzor Olimpijskog tima Srbije. Pred nama je dovoljno vremena da opravdamo poverenje i da damo svoj doprinos u povećanju udela u tržištu Toyote u Srbiji, a ja se zahvaljujem našim prijateljima iz Japana na ukazanom poverenju i na spremnosti da podrže vrhunske sportiste Srbije na njihovom putu ka osvajanju novih medalja na Olimpijskim igrama u Tokiju 2020. godine.”\nKao partner olimpijskih i paraolimpijskih igara, Toyota će pružiti sve svoje iskustvo i stručnost u području mobilnosti i logistike. Putem globalne inicijative „Start Your Impossible“, Toyota želi da potakne svoje zaposlene, poslovne partnere i kupce i poveže ih sa osnovnim vrednostima kompanije. U vremenu izuzetno brzog razvoja tehnologije i zaštite životne sredine, Toyota nastoji da stvori održivo društvo u kojem svako može da dostigne ono što se može učiniti nemogućim i nedostižnim.\n» Industrija, Toyota » Toyota uz Olimpijski tim Srbije na putu za Tokijo\nNovi standard elegancije u srednjoj klasi BMW Serije 4 Gran...


Vesti online / Vesti / Srbija / Lukašenko Srbiji: Zapad vas koristi, dođite kod nas\n13:26 >> 21:53h\nLukašenko Srbiji: Zapad vas koristi, dođite kod nas\nPredsednik Belorusije Aleksandar Lukašenko pozvao je u četvrtak u Minsku, posle sastanka sa predsednikom Srbije Tomislavom Nikolićem, srpske privrednike da se angažuju na projektima u Belorusiji.\nMožda bi on i došao, ali se malo šta pita\n- Mi razumemo u kojoj je situaciji Srbija. Ona oseća pritiske zemalja koje traže samo dobit u Srbiji i uglavnom brinu o svojim interesima, a zaboravljaju pritom na interese koje ima Srbija. Očigledno je da Srbija danas mora da nastupi diplomatski i snalažljvo kako bi preživela ovu situaciju - istakao je lider Belorusije.\n- Dođite i razvijate ovde ono što Srbiju zanima. Hajde da radimo zajedno na tome da se poboljša i trgovina sa drugim zemljama. Ne treba da gubimo vreme, jer će biti veoma teško da to nadoknadimo kasnije - rekao je predsednik Belorsije.\n- Voleo bih da srpski narod i privrednici Srbije shvate da smo mi bili, jesmo i da ćemo biti vaši prijatelji - naglaso je Lukašenko.\nLukašenko je istakao da u odnosima između Srbije i Belorusije nema problematičnih pitanja koje bi trebalo rešavati.\nNikolić: Glasanje u Unesku pokazalo ko nam je prijatelj\nNikolić dočekan sa svim počastima\nPredsednik Srbije Tomislav Nikolić ocenio je u Minsku da je glasanje u Unesku na najjasniji način pokazalo ko i kakav odnos ima prema Srbiji.\nNikolić je rekao da je Belorusija, pre samo nekoliko dana, na najbolji način još jednom potvrdila prijateljstvo i poštovanje koje gaji prema Srbiji glasajući protiv predloga da takozvana Republika Kosovo postane članica Uneska i brutalno otme kulturnu baštinu koju su naši preci gradili vekovima.\n* "Kosovo je kvazi država i ne može da bude član Uneska"\n* Ameri i Britanci razočarani zbog Kosova, Rusi zadovoljni\n* Rusija o Kosovu i Unesku: Situacija na terenu demantovala Prištinu\nNikolić je izrazio duboku zahvalnost Lukašenku i građanima Belorusije na neprocenjivoj podršci koju daju Srbiji.\nIstovremeno je ocenio da, pored snažnog prijateljstva, treba dalje osnažniti ekonomsku saradnju dve zemlje.\n- Zajedničkim trudom postigli smo rezultate koji su daleko bolji nego što su bili pre nekoliko godina. Danas naša spoljnotrgovinska razmena iznosi 250 miliona dolara, a svesni smo svi da ima prostora da bude mnogo veća i moraćemo da radimo i u budućem periodu na tome - poručio je predsednik Srbije.\n- Sa predsednikom Lukašenkom sam potpisao izjavu u kojoj smo se saglasili da se mora povećati obim uzajamne robne razmene, kao i da se moraju pronaći nove oblasti ekonomske saradnje radi dinamičnijeg rasta nacionalnih ekonomija i povećanja životnog standarda građana - naglasio je Nikolić.\nPredsaednik Srbije je naveo da zajedničku prednost vidi u proširenju saradnje u mašinogradnji, agroindustrijskom konmplesku, saorbaćaju, energetici, turizmu i industriji.\n- Istorija je postavila veliku šansu pred Srbiju i Belorusiju, na nama je da posegnemo za njom. Ako budemo radili zajedno i iskoristili sve potencijale koje nudi saradnja uveravam da rezultati neće izostati, kao ni ostavrenje osetno boljih uslova života za građane dve zemlje što nam je zajednički cilj - poručio je Nikolić.\nPrema njegovim rečima, Srbiji i Belorusiji sudbina je dala priliku da osiguramo bolju budućnost za naš narod kao partneri i prijatelji. - Hajde da celom svetu pokazemo šta možemo zajedno - rekao je Nikolić koji se nalazi u dvodnevnoj posteti Belorusiji.\nSRBIJA Lukašenko u dvodnevnoj poseti Srbiji\nSRBIJA "Okršaj" Vučića i Pacolija u Njujorku, Tači samo posmatrao sa strane\nSRBIJA Nastavlja se borba svim sredstvima: #NoKosovoUnesco\nČetvrtak 19.11.2015. 17:25\nA zbog cega se nikolic toliko raduje kada se prijateljstvo odnosi na Srbiju?? - - - " Hajde da celom svetu pokazemo šta možemo" - bolje nemoj nikolicu, svet se jos uvek bori protiv korupcije i koriscenja drzavnog polozaja za licnu (porodicnu) svrhu.\nČetvrtak 19.11.2015. 22:09\nJedva cekamo - Srbija je trenutno "PRESRECNA" zemlja , srpsku naftu vec ODNOSE ova druga srpska "braca" !!! Sta ce da ostane vama ???\nPetak 20.11.2015. 12:20\nNarod hoće s vama,ali kvislinška vlast ne dozvoljava.


Prednost medijacije u odnosu na Sud | Medijator Jelena Milivojević\nMedijacija / 13/06/2019 17/06/2019 / medijacija, spor, sud\nPorast interesovanja za medijacijom doveo je i do potrebe za upoređivanjem ovog načina rešavanja sporne situacije od uobičajenog sudskog rešavanja. Većina sporova u Srbiji traje po nekoliko godina, nekad čak i decenijama. Za razliku od sudskog načina medijacija je znatno brži način u kome se nekad i na prvoj sesiji može postići sporazum. Svakako je efikasnost veća kada je reč o vansudskom rešavanju sporova jer za dosta kraći vremenski interval strane mogu da reše nesporazum.\nOsim toga u ovom slučaju dogovor strana u sporu je suština sporazuma za razliku od sudskog odlučivanja koje je prevashodno normativno uslovljeno. Sa aspekta ekonomičnosti znatno je jeftiniji postupak medijacije, nekad čak i deset puta povoljniji. Dok su sudske takse veći izdatak za stranke, u medijaciji se u skladu sa tarifom Ministarstva pravde naplaćuje naknada medijatoru po pravilu po pola od svake strane u postupku.\nNajzad, dok je u sudskom postupku javnost osnovna karakteristika, u medijaciji je jedno od osnovnih načela poverljivost pa s tim u vezi sve što se kaže pred medijatorom tu i ostaje. U prilogu je tabelarno dat širi prikaz poređenja karakteristika sudskog postupka i medijacije.\n1. Formalan postupak 1. Manje formalan postupak, fleksibilan, u neformalnoj i prijatnoj atmosferi\n11. Skup postupak (nepredvidivo) 11. Jeftin postupak\n18. Može da bude vođen od strane drugog ovlašćenog lica 18. Neposredan – lično prisustvo je obavezno


Časopis Industrija :: Proizvodi srpskih privrednika na Svetskoj izložbi visokokonkurentni\nKomentarišući bogat biznis program za srpsku delegaciju, Bojan Ivković, direktor sektora za projekte i usluge kompanije “ASW” koja se bavi proizvodnjom softverskih rešenja, kaže: “Učešće na Expo-u u Dubaiju bila je prava prilika da predstavimo naše usluge i proizvode, upoznamo trendove ali i da se povežemo sa inostranim partnerima.\nPosebno nam je značila Wetex konferencija, gde smo uspostavili kontakte sa kompanijama iz Nemačke, Irske i Ujedinjenih Arapskih Emirata, kao i poseta Paviljonu Slovenije, gde smo se povezali sa kompanijama iz Slovenije i očekujemo konkretniju saradnju”, kaže Ivković i najavljuje učešće i u privrednoj delegaciji zakazanoj za novembar.\n“Kao kompanija prisutni smo u Dubaiju od 2019. godine i iskoristili smo priliku da se susretnemo sa našim poslovnim partnerima. Značilo je što imamo prostor za sastanke i prezentacije, kakav je mali broj zemalja ponudio svojim kompanijama”, dodao je Lazić.\n“Ono Bikes”, tim iz Beograda koji se bavi inovacijama u transportnoj industriji i industriji pametnih gradova na Expo-u je predstavio model Archont E 60, koji je osvojio značajne nagrade, a BBC ga je proglasio za najlepši bicikl na svetu. “Ovde smo da predstavimo i naša druga rešenja jer verujemo da je budućnost transporta na struju autonomna, što će doprineti održivosti transfera i robe iz urbanih sredina.\nPostoji veliko interesovanje za sva naša rešenja, među kojima su pametna rikša sa solarnim panelom i druga. Smart City box je izazvao interesovanje indijskih partnera, a za naše Degree Autonomno vozilo interesovanje pokazao Masdar City u Abu Dabiju sa kojim ćemo raditi test fazu.\nNaši bicikli Ono Bikes će napraviti proboj na indijsko tržište, a za njih su zainteresovane i mnoge lokalne prodavnice bicikala, kaže Marko Šćepanović, vlasnik kompanije, izrazivši zahvalnost Privrednoj komori Srbije, Vladi Srbije, kao i timu na Paviljonu Srbije.


Francuski PSA želi da kupi Opel › Made-in-Germany.rs\nZatečena najavom francuskog “PSA” da želi da kupi kompaniju “Opel”, Nemačka vlada najavljuje da će se što je moguće više uključiti u ove razgovore, kako bi se obezbedilo očuvanje što više radnih mesta.\nPortparol nemačke vlade Štefan Zajbert je izjavio ovim povodom da se radi o “preduzetničkoj odluci koju za sada neće elaborirati”, i dodao da resorni ministri razgovoraju o tome sa zvaničnicima Opela, prenosi agencija “Frans pres”.\nPortparol francuskog konzorcijuma PSA, koji proizvodi automobile “Pežo” i “Reno”, objašnjava da direktor firme Karlos Tavarez želi da se sastane s nemačkom kancelarkom Angelom Merkel i sindikatima Opela, kako bi razgovarali o eventualnoj kupovini nemačkog proizvođača vozila.\nKompanija Opel je osnovana 1862. godine, a od 1929. godine je deo koncerna “Dženeral motors” (GM). Svoja vozila Opel proizvodi u deset fabrika rasporedjenih u šest evropskih zemalja. Krajem 2015. kompanija je imala 35.600 zaposlenih od kojih 18.250 u Nemačkoj, a od 1999. godine proizvodi sa gubicima.\nOd MiG na 17/02/2017 / Auto industrija, Finansije, Investicije, Trgovina / Ostavite komentar


RTCG - Radio Televizija Crne Gore - Nacionalni javni servis :: Društvo :: Sloboda medija je sloboda svih\nIZ NVO "JUVENATS" PORUČILI 23. 01. 2020. 17:40 >> 17:37 0\nIZ NVO "JUVENATS" PORUČILI\nDržava se mora posvetiti stvaranju uslova u kojima novinari/ke svoj posao obavljaju slobodno i profesionalno uz nezavisnost kao stub profesije, te istinu i javni interes kao polazno i krajnje odredište, saopšteno je iz nevladine organizacije (NVO) Juventas, povodom 23. januara Dan novinara Crne Gore.\n"Zahvaljujemo se svim novinarima/kama koji svoj rad baziraju na nepristrasnosti i posvećnosti javnom interesu, a upravo je na današnji dan važno istaći koliko su ovakvi pojedinci i redakcije značajni za naše društvo, razvoj demokratije, borbu protiv korupcije, političke i društvene procese, vladavinu prava, te predstavljanje glasa tzv. običnog čovjeka", kazali su iz Juventasa.\nOni su ukazali da je veoma zabrinjavajuće što ni u prethodnih godinu nije zabilježen pomak na polju slobode medija.\n"Opet smo svjedočili napadima na novinare, dok stari slučajevi još uvijek nijesu riješeni, a u prethodnih par nedjelja došlo je i do hapšenja novinara/ki. Sloboda medija je sloboda svih nas, zbog čega je važno da u procesu unapređenja položaja novinara/ki, svi damo doprinos", poručili su iz te NVO.\nOni su ukazali da država mora preuzeti odgovornost i ozbiljno se posvetiti stvaranju uslova u kojima novinari/ke svoj posao obavljaju slobodno.\nU toj NVO smatraju da je finansijska stabilnost medija veliki izazov za crnogorsko društvo, a niske plate i loš ekonomski položaj novinara/ki, kako su dodali, u značajnoj mjeri utiču na kvalitet novinarstva i medijske scene uopšte.\n"Nadamo se da će u narednim godinama biti zabilježen napredak i na tom polju, čime bi se značajno unaprijedila sloboda medija, ali i spriječio odlazak kvalitetnih novinara/ki u druge profesije", rekli su iz Juventasa.\nOni su istakli da ograničena sloboda i težak ekonomski položaj, te brojni drugi uslovi i razlozi, ne mogu biti opravdanje za novinare/ke koji svoj posao ne obavljaju profesionalno i etično, niti za bilo kakav vid autocenzure.\n"Dakle, Dan novinara je i vrijeme kada se moramo podsjetiti i odgovornosti koju ova profesija nosi. Od novinara/ki se očekuje da izvještavaju istinito, objektivno i nepristrasno, da realistično prikazuju stvarnost bez spinovanja i propagande, da budu kritičari krugova moći i zaštitnici i glas ugroženih i marginalizovanih grupa. Javni interes je njihovo polazno i završno odredište", poručeno je iz Juventasa.\nStoga, kako smatraju, i novinari/ke, medijske kuće i esnafske organizacije moraju uzeti aktivniju ulogu u procesu unapređenja sopstvenog položaja, promociji i edukaciji medijske pismenosti i podizanju svijesti građana/ki o značaju novinarstva.\nMladima potrebni sadržaji da izađu iz zone virtuelnog\nPrava LGBTIQ osoba: Napredak na papiru, realnost drugačija\nObezbijediti klimu za profesionalan rad medija\nZabrinjavajući nedostatak servisa podrške


Rešenja na vidiku - Izbeglice i UNHCR - Nedeljnik Vreme\nKRNJEŠEVCI: Regionalni stambeni program\n20. 11. 2014. / 15.18\nGradonačelnik Beograda, predstavnica Komesarijata za izbeglice i migracije Republike Srbije, šef Predstavništva UNHCR za Srbiju i vršilac dužnosti direktora gradskog Centra za socijalni rad potpisali su u petak, 14. novembra, ugovor o izgradnji objekta za socijalno stanovanje u zaštićenim uslovima u Kamendinu.\nProjekat se finansira iz Pretpristupnih fondova Evropske unije za 2012. godinu (IPA 2012), a sufinanira i realizuje ga Visoki komesarijat za izbeglice UN (UNHCR) uz podršku i pomoć Komesarijata za izbeglice i migracije Republike Srbije i gradskog Centra za socijalni rad. Grad je obezbedio građevinsko zemljište i potrebnu infrastrukturu. Zgrada u Kamendinu, čije se useljenje očekuje na jesen iduće godine, četvrta je u nizu objekata za socijalno stanovanje u zaštićenim uslovima za koje je zemljište obezbedio grad Beograd. Izbeglice iz kolektivnih centara na teritoriji glavnog grada uselile su se u prvi ovakav objekat sa 20 stanova u Velikom Mokrom Lugu, izgrađen sredstvima vlade SAD, u aprilu 2012. godine. Usledila je gradnja 40 stanova u dva objekta sredstvima Evropske unije (IPA 2009) i useljenje korisnika u junu 2013. U toku je izgradnja poslednjeg objekta na istoj lokaciji – 20 stanova, sredstvima Fondacije Ana i Vlade Divac i donatora.\nU Kamendinu će se graditi 45 stanova u okviru projekta "Podrška poboljšanju životnih uslova prisilnih migranata i zatvaranju kolektivnih centara" namenjenih za 36 najugroženijih porodica raseljenih iz kolektivnog centra Krnjača i devet ugroženih raseljenih porodica sa drugih lokacija na teritoriji Beograda. Realizacijom ovog projekta biće stavljen katanac na kolektivni centar u Krnjači, poslednji i najveći kolektivni centar za smeštaj izbeglih i raseljenih lica na teritoriji Beograda.\nZahvaljujući ovom i brojnim drugim projektima trajnih stambenih rešenja za raseljene, broj kolektivnih centara u Srbiji smanjen je sa 92 koliko ih je bilo 2007. godine (kada su tadašnji republički Komesarijat za izbeglice i UNHCR osnovali Radnu grupu za zatvaranje kolektivnih centara) na 14 koliko ih (prema podacima KIRSM) ima u oktobru ove godine (sa 266 izbeglih i 738 raseljenih lica). Zatvaranje preostalih kolektivnih centara u zemlji očekuje se u naredne dve godine. Veliki broj stambenih rešenja biće obezbeđen i kroz Regionalni projekat stambenog zbrinjavanja izbeglica iz perioda 1991-1995. godina.\nDa podsetimo, Regionalni program stambenog zbrinjavanja (RSP), namenjen rešavanju stambenih problema 27.000 porodica izbeglica i raseljenih iz konflikta 1991-1995. u Bosni i Hercegovini, Hrvatskoj, Crnoj Gori i Srbiji iniciran je tokom posete Visokog komera za izbeglice UN Republici Srbiji 2009.godine. Donatorska konferencija održana je u Sarajevu u aprilu 2012. godine. U tom momentu, planirano je da se program sprovede u roku od pet godina – do 2017. godine. Vrednost Regionalnog programa za sve četiri zemlje iznosi 538 miliona evra, od kojih je do sada prikupljeno 246 miliona evra. Najveći donator – oko 70 odsto – je Evropska unija. Ukupna vrednost programa za Republiku Srbiju iznosi 330 miliona evra. Ovim sredstvima planirano je zbrinjavanje 16.780 porodica (42.000 lica). Republika Srbija i Banka Saveta Evrope, koja upravlja fondovima, potpisale su Okvirni sporazum o sprovođenju RSP u oktobru 2013. godine. Visoki komesarijat za izbeglice UN (UNHCR) i Organizacija za evropsku bezbednost i saradnju (OEBS) dobili su zadatak da nadziru sprovođenje programa i informativne kampanje, osiguraju transparentnost procedura te da o tome redovno izveštavaju donatore.\nPrvi korisnik u Republici Srbiji dobio je pomoć u građevinskom materijalu u okviru prvog talasa potprojekata 2. oktobra ove godine, čime je zvanično počelo sprovođenje RSP u Republici Srbiji. U toku je realizacija prvog talasa vrednog oko 2,5 miliona evra, koji uključuje dodelu 125 paketa građevinskog materijala i 70 montažnih kuća.\nU okviru drugog talasa potprojekata čija vrednost iznosi 12,5 miliona evra, Republički Komesarijat za izbeglice i migracije objavio je, početkom novembra, javne pozive izbeglicama za dodelu: 160 socijalnih stanova sa mogučnošću otkupa u opštinama Šabac, Vršac, Kikinda, Bajina Bašta, Šid, Paraćin, Prokuplje i Kruševac. Stanovi u ovih osam opština se dodeljuju u zakup po povlašćenoj ceni, uz mogućnost otkupa kao i 40 socijalnih stanova u zaštićenim uslovima bez mogućnosti otkupa u Sremskoj Mitrovici (kao i za druge projekte, glavni uslov je da potencijalni korisnici nemaju rešeno stambeno pitanje u Srbiji ni u zemlji porekla, te da nisu prodali ni obnovili stanove/kuće u zemlji porekla); postavljanje 120 montažnih kuća na građevinskim placevima korisnika koji imaju prebivalište u gradovima Zrenjanin, Kragujevac, Pančevo, Smederevo, Sremska Mitrovica, Loznica i Šabac, opštinama Aranđelovac, Bačka Palanka, Vršac, Žabari, Irig, Kula, Koceljeva, Odžaci, Petrovac, Pećinci, Prokuplje, Ruma, Sečanj, Smederevska Palanka, Srbobran, Sremski Karlovci, Stara Pazova, Temerin, Topola, Ub i Šid i gradskim opštinama grada Beograda – Barajevo, Zvezdara, Obrenovac, Palilula, Rakovica, Savski Venac, Surčin i Čukarica (osnovni uslov za ovaj vid stambenog rešenja je da potencijalni korisnici poseduju sopstveni plac za gradnju. Lica kojima budu dodeljene kuće postaće vlasnici objekata i snositi troškove komunalnih priključaka).\nMedijska kampanja je počela, a timovi Komesarijata i UNHCR već su krenuli u obilazak pomenutih opština u kojima održavaju sastanke sa potencijalnim korisnicima da bi im detaljno objasnili uslove konkursa i odgovorili na sva pitanja.\nDo kraja novembra očekuje se objavljivanje javnih poziva opštinama zainteresovanim za rešavanje problema izbeglica na njihovoj teritoriji putem dodele 300 paketa građevinskog materijala i kupovine 250 seoskih domaćinstava. Kao i u prva dva potprojekta, nakon odabira opština i sklapanja ugovora sa njima, Republički Komesarijat će raspisati javne pozive za izbeglice sa teritorije tih opština.\nOdmah posle toga, u prvom kvartalu 2015. godine, očekuje se objavljivanje javnih poziva za sva četiri vida stambenih rešenja u okviru trećeg potprojekta RSP. U okviru ovog potprojekta planirana je realizacija 715 rešenja na teritoriji grada Beograda u vrednosti od oko 13 miliona evra.\nSrbija je izradila i peti potprojekat, čije se odobrenje očekuje.\nUz ovaj proces, UNHCR nastavlja da radi sa vladama država u regionu da bi se osiguralo rešavanje preostalih nerešenih pitanja izbeglica iz Hrvatske i BiH.\nOdeljenje za odnose sa javnošću Predstavništva UNHCR za Srbiju\nKoncept "Socijalnog stanovanja u zaštićenim uslovima" unet je u Strategiju razvoja i socijalne zaštite Republike Srbije i ocenjen je kao najbolje i najadekvatnije rešenje za lica koja i dalje borave u kolektivnim centrima. U okviru ovog koncepta obezbeđuju se stambena rešenja za najugroženije kategorije kojima je potrebna dodatna pomoć lokalnih centara za socijalni rad. Do danas je koncept "Socijalnog stanovanja u zaštićenim uslovima" realizovan u 42 opštine širom Srbije u kojima je izgrađeno 976 stambenih jedinica od kojih 556 sredstvima Evropske unije.\nBroj tražilaca azila u Republici Srbiji je u neprestanom porastu od 2008. godine kada je počeo da se sprovodi Zakon o azilu RS. Prema podacima MUP RS, u Srbiji je do kraja oktobra 2014. godine azil zatražilo više od 10.000 osoba.\nU Srbiji postoji jedan stalni centar za smeštaj tražilaca azila – u Banji Koviljači i četiri privremena– u Bogovađi, Sjenici, Tutinu i Krnjači.\nDa bi se Zakon prilagodio izmenjenim okolnostima, Vlada je u novembru 2013. godine osnovala radnu grupu o azilu koja je dobila zadatak da radi na njegovim izmenama. Radnu grupu čine predstavnici nadležnih institucija – MUP-a, Komesarijata za izbeglice i migracije, civilnog sektora i međunarodnih organizacija. Ostvaren je značajan napredak, koji međutim nije nastavljen jer od proleća ove godine nije održan nijedan sastanak ove radne grupe.


Košarkaška reprezentacija Južne Koreje - Blic Sport\nNajkorisniji igrač ACB lige u prošloj godini Fakundo Kampaco predvodio je svoje saborce do prve pobede na Mundobasketu u Kini, gde su Argentinci trijumfovali protiv Južne Koreje sa 95:69.\nMeksiko preslišao Koreju, u osminu finala Mundobasketa protiv Amerike\nKošarkaška reprezentacija Meksika plasirala se u osminu finala Svetskog prvenstva pobedom nad Južnom Korejom sa 87:71 (18:11, 22:19, 21:17, 26:24) u poslednjem kolu D grupe.\nJužna Koreja pokazala zube u prvom poluvremenu, Slovenija ipak do lakog trijumfa\nKošarkaška reprezentacija Slovenije slavila je i u trećem kolu grupe D Mundobasketa pošto je savladala selekciju selekciju Južne Koreje sa 89:72 (19:21, 21:18, 30:17, 19:16).\nAustralijanci deklasirali Južnu Koreju na Mundobasketu\nKošarkaška reprezentacija Australije imala je lak posao da se oporavi od poraza od Slovenije na Mundobasketu, jer je u drugom kolu za rivala imala Južnu Koreju sa 89:55 (26:17, 18:12, 22:12, 23:14).\nDva Jonasa pogurala Litvaniju protiv Meksika, Dragić presudio Australiji\nKošarkaška reprezentacija Angole pobedila je Južnu Koreju sa 80:69 (16:6, 20:12, 16:30, 28:21), u prvom meču grupe D na Mundobasketu. U istoj grupi, Slovenija je sa 90:80 (27:19, 22:24, 20:17, 21:20) pobedila Australiju. Litvanija je imala problem sa Meksikancima sve do drugog poluvremena kada su uspeli da razbiju otpor i slave sa (27:22, 14:23, 12:22,


Detalj sa meča prošlogodišnjeg SP u Beogradu između Srbije i Australije\nPosle sjajnog preokreta i pobede nad Islandom (5:4) u utorak, "orlovi" su ponovo odigrali sa određenim oscilacijama u igri. Na momente su igrali vrlo dobro, stvorili dosta dobrih prilika, ali su padovi koncentracije u odbrani uzrokovali da, kao i u meču sa domaćinom turnira, čak tri puta "jure" rezultat. "Kenguri" su na startu svakog od tri perioda stizali do prednosti koju su u nastavku sprski "oklopnici" morali da jure. Na kraju su uspeli da izbore produžetak u kojem nije bilo pogotka, da bi u penal seriji Australijanci bili precizniji i stigli do prve pobede na šampionatu, revanširavši se tako našoj selekciji za poraz u poslednjem meču prošlogodišnjeg SP u Beogradu, kada su "orlovi" golom Nemanje Vučurevića u 58. minutu stigli do pobede od 1:0 i u direktnom duelu za bronzanu medalju stigli do odličja.\nSrpski hokejaši nisu dobro počeli meč, Australijanci su poveli već u trećem minutu preko Roberta Maloja. Ipak, u devetom minutu, uprkos igraču manje na ledu "orlovi" su uspeli da poravnaju rezultat pošto je Marko Sretović pogodio mrežu protivnika posle asistencije Babića. Australija je bila nešto opasniji rival u prvih 20 minuta (13-8 odnos u šutevima), ali golova više nije bilo. Ipak, u 28. minutu naša selekcija ponovo je imala rezultatski zaostatak, pošto je Maloj asistirao Brendanu MekDauelu za novo vođstvo. Ovog puta hokejaši sa najmanjeg kontinenta čuvali su prednost, iako su naši momci postajali sve opasniji, da bi taman kada se mislilo da će se na poslednji odmor otići sa rezultatskim zaostatkom, Dimitrije Filipović posle asistencija Milovanovića i Vučurevića poravnao rezultat, samo tri sekunde pre kraja.\nU poslednjih dvadeset minuta ponovo koncentrisanije ulaze Australijanci. Posle samo dva minuta igre, Greg Odi je iskoristio novu asistenciju najboljeg igrača Australije na meču Maloja i doneo treću prednost svom timu. Da se i u završnicu trećeg perioda uđe neizvesnim rezultatom pobrinuo se Miloš Babić koji je sjajnu akciju Popravke i Sretovića na isteku 49. minuta krunisao golom za treće izjednačenje na meču (3:3). Naša selekcija bila je opasniji rival do kraja regularnog dela, ali golova više nije bilo. Slično je bilo i u produžetku u kojem su "orlovi" bili blizu pobedi, uputili šest udaraca na gol protivničkog tima, dok Australijanci nisu nijednom ugrozili Arsenija Rankovića (ukupno 29 odbrana), međutim, gola nije bilo, pa je pobednika morala da odluči penal serija.\nDetalj sa meča prošlogodišnjeg SP u Beogradu između Srbije i AustralijeFoto: Miloš Rafailović\nNažalost, naši hokejaši bili su nešto neprecizniji prilikom izvođenja kaznenih udaraca. Jedino je Marko Sretović pogodio, dok je šuteve Pavela Popravke i Dimitrija Filipovića odbranio golman Frejzer Karson (33 odbrane). Na drugoj strani, protivnički hokejaši bili su sigurniji, Ranković je jedan udarac uspeo da zaustavi, ali ne i šuteve MekDauela i još jednom Maloja, koji je pogodio odlučujući penal i doneo Australiji prva dva boda na šampionatu. I pored poraza naša selekcija se jednim osvojenim bodom, makar na kratko, popela na drugo mesto na tabeli.\nSelekcija Srbije naredni meč igra već u petak od 15 časova po centralnoevropskom vremenu kada se sastaje sa selekcijom Belgije, koja je u prvom meču trećeg kola odigrala veoma neizvesno protiv prvog favorita turnira i lidera na tabeli Rumunije, ali je na kraju ipak poražena rezultatom 4:3. U poslednjem meču treće runde Španija je u neizvesnom meču pobedila domaćina turnira Island rezultatom 4:2 i izbila na drugu poziciju, ispred Srbije.\nRezultati trećeg kola SP 2015. u Rejkjaviku:\nRumunija – Belgija 4:3 (3:0, 0:2, 1:1)SRBIJA – Australija 3:4 (1:1, 1:1, 1:1, 0:0 – 0:1)Island – Španija 2:4 (0:1, 1:1, 1:2)\n1. Rumunija 3 3 0 0 0 17:8 9\n2. Španija 3 2 0 0 1 12:9 6\n3. SRBIJA 3 1 0 1 1 12:16 4\n4. Island 3 1 0 0 2 9:9 3\n5. Belgija 3 1 0 0 2 9:9 3\n6. Australija 3 0 1 0 2 6:14 2\nPetak, 17. aprilBelgija – SRBIJA (15.00)Španija – Rumunija (18.30)Australija – Island (22.00)


RTS :: Janković: Građani su slobodni da kritikuju\nDruštvo Janković: Građani su slobodni da kritikuju\nJanković: Građani su slobodni da kritikuju\nponedeljak, 26. maj 2014, 11:23 -> 11:53\nZaštitnik građana Saša Janković zabrinut je jer se, kako kaže, pojedine informacije i kritike povlače iz sredstava informisanja i informacionog prostora. Građanima je poručio da je u Srbiji zagarantovano pravo na slobodu mišljenja i izražavanja, a da je cenzura zabranjena Ustavom.\nSaša Janković u saopštenju ističe da svako ima slobodu da bude kritičan, da bude kritizer, da bude optimista i pesimista, da veruje ili ne veruje, da podržava ili osporava, da nipodaštava, veliča ili bude ravnodušan.\n"Država i svi njeni organi dužni su, ne samo da se sami uzdrže od mešanja u tu slobodu, već moraju da je štite od napada sa bilo koje strane i da podstiču njeno ostvarivanje", rekao je zaštitnik građana, prenosi Tanjug.\nSloboda izražavanja se može ograničiti samo ako je to neophodno radi zaštite prava i ugleda drugih, čuvanja autoriteta i nepristrasnosti suda i zaštite javnog zdravlja, morala demokratskog društva i nacionalne bezbednosti, sloboda izražavanja se može ograničiti, ali to ne može da čini svako, već samo zakonom određeni organi u zakonom propisanom postupku.\n"Dužnost državnih organa je da građanima predočavaju činjenice o svom radu i stvaraju uslove da taj rad građani slobodno komentarišu, a ne da državni organi i rukovodioci ocenjuju sopstveni rad i komentarišu ponašanje građana, dok građani tragaju za činjenicama i obavljaju poslove iz nadležnosti državnih organa i službi", navodi Saša Janković.\nPrema njegovim rečima, niko ne sme da sprečava širenje informacija i ideja putem sredstava javnog obaveštavanja, u šta se pored tradicionalnih medija danas ubraja i internet.\nMinistar unutrašnjih poslova Nebojša Stefanović primio je danas zaštitnika građana Sašu Jankovića, sa kojim je razgovarao o unapređenju saradnje između MUP-a i službe ombudsmana.\n(utorak, 27. maj 2014, 11:17)\nShvatili da im ništa ne može !\nGospodin Janković vrlo realno i kritički govori o mnogim temama i sa svojim saradnicima u pravom smislu reči predstavlja zaštitnika građana.Međutim,sve više institucija svesni njegove nemoći da zakonski reaguje na kršenje osnovnih prava nas građana jednostavno se oglušuje o reči i postupanja ove takođe institucije,a Zaštitnik građana Republike Srbije jeste institucija ! Još pre dve godine smo upozorili da će toga biti sve više jer su tada dozvolili da jedna osnovna škola iz Niša prvo odbije da postupa po nalogu Zaštitnik građana Republike Srbije i to u dva navrata a nakon toga treći put jednostavno nisu hteli ni da odgovore Zaštitniku građana Republike Srbije,čime su ga najblaže rečeno omalovažili i poslali drugima jasnu poruku da im ništa ne može.


Udruženje: Proverite navode da filteri na elektrani ne rade | Boom93\nUdruženje: Proverite navode da filteri na elektrani ne rade\nUdruženje za zaštitu ustavnosti i zakonitosti predalo je Vladi zahtev da se provere navodi da filteri na termoelektrani Kostolac, plaćeni 130 miliona dolara, ne rade i ne smanjuju zagađenje vazduha.\nPrilikom predaje zahteva aktivisti su ispred zgrade Vlade izveli performans sa zaštitnim maskama.\n„Naš pravni tim je poslao Vladi Srbije zahtev za informacije od javnog značaja, jer prema izveštaju organizacije Bankwatch iz decembra 2019. godine, za filtere u Kostolcu B je utrošeno 130 miliona. Prema takođe tom izveštaju, ti filteri ne vrše redukciju zagađivanja“, kazao je Savo Manojlović iz Udruženja za zaštitu ustavnosti i zakonitosti.\nnastavak na N1\nU Skupštini Srbije 13 predloga zakona i odluka o infrastrukturi\nTrivan: Ako zagađenje opet bude visoko, deca neće ići u školu, gasimo kotlarnice


Odluka u korist Džej Zija na suđenju zbog plagijata\nSud u Los Anđelesu doneo je odluku u korist američkog repera Džej Zija povodom optužbi naslednika jednog egipatskog kompozitora da je navodno plagirao uvodni deo pesme „Big Pimpin“.\nSudija federalnog suda Kristina Snajder odbacila je žalbu naslednika egipatskog kompozitora Baliga Hamdija. On, između ostalog, tvrdi da je numera bila uspešna zahvljajujući „egipatskom instrumentalnom delu pesme“.\nAdvokat Džej Zija rekao je da je njegov klijent zadovoljan odlukom suda. Pesma „Big Pimpin“ snimljena je 1999. i počinje zvucima orijentalne flaute koji se prožimaju u celoj pesmi.\nTu instrumentalnu muziku snimio je 1957. Egipćanin Balig Hamdi za film „Hosara, Hosara“ iz 1960.\nProducent pesme Džej Zija, preduzeće Timbalend, navelo je da je pronašlo tu muziku, ali sa uverenjem da može da iskoristi deo.\nDžej Zi je ubrzo posle snimanja pesme uplatio 100.000 dolara producentskoj kući koja ima autorska prava nad egipatskim filmom. Deo novca je dobio i egipatski umetnik, koji je preminuo 1993. godine.


Momak oko kojeg se otima "pola" Evrope - Spoj "Nindže" i Dekija Stankovića, ne treba mu Ferari, obožava vino i NBA! - Sportske.net\nMomak oko kojeg se otima "pola" Evrope - Spoj "Nindže" i Dekija Stankovića, ne treba mu Ferari, obožava vino i NBA!\nIdol mu je bivši srpski vezista, ima 21 godinu, ličnost kakvu je danas teško sresti, videćemo gde će završiti do kraja prelaznog roka.\nDavid Luiz poslušao srce, odlazi!"On je za nas Ronaldo, vredi 100 miliona"!Ramadani doneo ponudu na Apenine, Milan i Juve ni da čuju!Igrač od 50 miliona + keš, Barsa spremila fantastičnu ponudu Čelsiju!Sari iznenada dobija još jednog napadača!\nPrelazni rok je u punom jeku, ali do sada nismo videli neka ogromna pojačanja, najveće je svakako prelazak Kristijana Pulišića iz Borusije Dortmund u Čelsi, mada će Amerikanac do kraja sezone ostati u Nemačkoj.\nGovori se o velikom broju igrača, a momak koji bi mogao da ukrade slavu igra za italijanski Kaljari.\nU pitanju je jedan od najtalentovanijih italijanskih igrača i jedan od veznih igrača sa najvećim potencijalom u Evropi, sjajni Nikolo Barela.\nOvaj 21-godišnji fudbaler poseduje pregršt kvaliteta, neumoran je, uvek motivisan, odličan je dribler, mentalno je daleko ispred svojih godina, o čemu govori i činjenica da je kapiten Kaljarija, a u svlačionici se ponajviše druži sa veteranima. Oženjen je, ima i dete, a već je počeo sa sastavljanjem svoje kolekcije vina, pa kako kaže, sa najstarijima ima najviše toga zajedničkog.\nKao mali je sa svojom porodicom redovno pratio utakmice Intera, posebno mu je za oko zapao Dejan Stanković, na kojeg se ugleda, a delimično svojim stilom i podseća na proslavljenog srpskog fudbalera, posebno u efektnom šutu, što je demonstrirao protiv Milana.\nNe može da prođe i bez poređenja sa Rađom Naingolanom, sjajnim belgijskim vezistom koji je takođe svoje ime na fudbalsku mapu Italije stavio igrama u dresu Kaljarija. Ipak, van terena su potpuno različiti.\n"Nindža" je privatno "loš momak", voli izlaske, cigarete, neretko i alkoholna pića, uživa u ogromnom novcu koji danas kao fudbaler dobija.\nBarela je sa druge strane veoma profesionalan, nikada ne kasni na treninge, iako ima samo 21 godinu daje primer drugima ponašanjem na terenu i van njega.\nPoseduje sjajan karakter, već je i kapiten Kaljarija, a kako i sam tvrdi, fudbal ne igra zbog novca, ne zanima ga finansijska dobit, kako kaže ne treba mu Ferari, ne grize zbog toga svaki dan na terenu, doduše ne krije da voli tu i tamo da se počasti, pa će jednoga dana kada bude imao novca za "crvenu zver" verovatno sebi priuštiti i taj luksuz, mada za to jasno ne živi.\nTakođe je interesantno da je veliki ljubitelj košarke, pogotovu NBA lige, koju prati više i od Serije A.\nKao klinac je uvek išao na košarkaške terene, ali je zbog svoje visine bio van konkurencije sa svojim vršnjacima, pa je umesto da šutira loptu u koš bio jedini klinac na terenu za basket koji nogom šutira loptu u zid.\nKoliko voli NBA govore i činjenice da je svog staforda nazvao "LeBron", a na dresu nosi broj "23" kada igra za Italiju.\nDobio je priliku i u nacionalnom dresu, a njegov nastup koji je trebalo samo da bude nekakva vrsta potvrde njegovog potencijala, doveo je do toga da bude nezamenjiv u veznom redu "Azura" uz Marka Veratija i Žoržinja.\nRoberto Manćini je samo u superlativima pričao o Bareli, a o njegovom kvalitetu govori i činjenica da su Ruben Neveš i ostali vezisti Portugalije u duelu sa Italijom imali poseban zadatak da isključe Barelu iz utakmice i smanje njegov uticaj na igru "Azura".\nVeliki broj klubova je zainteresovan za njegove usluge, pomno ga prate najbolji timovi iz Italije i Engleske, a čini se da se po interesovanju izdvajaju Čelsi i Napoli.\nPomoćni trener Mauricija Sarija, inače rodom sa Sardinije, Đanfranko Zola je skrenuo pažnju "Plavaca" na njegove kvalitete, upravo mu je bivši igrač Čelsija i ukazao šansu u Kaljariju u okviru kupa, kada je bio trener ekipe sa Sardinije. Napoli sprema rekonstrukciju veznog reda, centralni deo obnavljanja veze Napolitanaca je upravo mladi Barela.\nNjegova vrednost procenjuje se na 50 miliona evra, mada je vlasnik Kaljarija Tomaso Đulini izjavio da bi voleo da kupi jednu skulpturu Alberta Đakometija, njegovi umetnički radovi procenjuju se na 100 ili više miliona evra, što metaforično govori da bi mogli da traže i više novca za njegove usluge.\nIpak, jasno je da će promeniti sredinu do kraja prelaznog roka, "Ostrvljani" su već doveli Valtera Birsu, žele i Najtana Nandeza iz Boke, što je dokaz da već troše novac od njegovog transfera, ostaje da se vidi da li u drugi klub sa Apenina, ili u Englesku.\nBilo kako bilo, jasno je da je pred Nikolom Barelom sjajna budućnost, poseduje sve mentalne i fizičke kvalitete da jednoga dana postane jedan od najboljih vezista na planeti.


fudbalska reprezentacija srbije protiv katara piksi debitanti\nNema sumnje da su se mnogi, naročito posle onakvih partija protiv Irske, Portugala i Azerbejdžana, uželeli da gledaju nacionalni tim koji je drugačijom igrom i neverovatnom željom ponovo vratio poverenje Srbije.\nIako je to maltene i sličan tim koji je predstavljao našu zemlju prethodnih godina, dolaskom Dragana Stojkovića Piksija na mesto selektora na početku godine stvorena je neka nova, odlična hemija u timu koji je zaigrao mnogo bolje nego pre. Večeras će taj tim verovatno odmoriti kako bi "novi školarci" ovog prvog septembra dobili priliku da pokažu šta znaju.\nTreba napomenuti i to da su tim napustili Marko Grujić, Uroš Spajić i Marko Petković koji imaju problema sa povredama, ali je Piksi sa razlogom pozvao nekoliko novih fudbalera koji su u prethodnom periodu i te kako oduševili.\n- Izvešćemo kombinovani tim - jasno je poručio Stojković pred put za Debrecin gde će naši momci odigrati prijateljski susret sa domaćinom Svetskog prvenstva sledeće godine.\nDmitrović (Svilar) - Nastasić, Mitrović, Pavlović - Lazović, Ilić, Račić, Đuričić, Birmančević, Ristić - Jović.\nMožda je najveća "dilema" na golu. Stojković je pozvao čak četiri golmana od kojih je Mile Svilar novo ime na spisku, ali bi ipak večeras trebalo očekivati Dmitrovića od starta, a ne bi bilo čudno da u jednom trenutku i Svilar bude na terenu, naravno umesto čuvara mreže Sevilje.\nOno što je važno, jeste činjenica da se od formacije sa tri štopera neće odustati, jer dobitnu kombinaciju ne treba menjati. Tu bi trebalo da se malo promešaju karte, ali Nastasić, Mitrović i Pavlović bi trebalo da čine poslednji bedem srpske odbrane.\nPo bokovima su "već viđeni" Darko Lazović i Mihailo Ristić, dok bi u sredini trebalo da igraju Ivan Ilić, biser našeg fudbala koji je ovog leta otkupljen od Mančester sitija i igraće u narednom periodu za Veronu. Uz njega, kao tandem bi trebalo da igra Uroš Račić, takođe Zvezdino dete.\nAli, šansu ispred njih bi mogao, a po rečima selektora sigurno će je i dobiti, Veljko Birmančević. Momak koji je "odbačen" iz Partizana, Zvezde nije želela da ga dovede jer je upisao svega nekoliko minuta za crno-bele, a on se iz Čukaričkog zaputio ka Malmeu odakle ga je ovog leta upoznala čitava Evropa. Njegove igre su se dopale i Piksiju, koji ga je zbog toga i pozvao u nacionalni tim. Njegov "partner" bi trebalo da bude Filip Đuričić.\nU samom špicu napada bi trebalo da dejstvuje Luka Jović, kako bi se Mitrović i Vlahović dodatno odmorili pred duel sa Luksemburgom i Irskom, a uz to napadač Reala bi dobio i dodatnu minutažu, pošto je u "kraljevskom klubu" dobija na "kašičicu".\nKatar – Srbija